CELEX: 32021R1296
Language: lt
Date: 2021-08-04 00:00:00
Title: Komisijos įgyvendinimo reglamentas (ES) 2021/1296 2021 m. rugpjūčio 4 d. kuriuo dėl degalų ir (arba) energijos planavimo ir valdymo reikalavimų ir dėl paramos programų, skrydžio įgulos narių psichologinio vertinimo ir psichoaktyviųjų medžiagų vartojimo tikrinimo reikalavimų iš dalies keičiamas ir ištaisomas Reglamentas (ES) Nr. 965/2012 (Tekstas svarbus EEE)

2021 8 5   
               
               
                  LT
               
               
                  Europos Sąjungos oficialusis leidinys
               
               
                  L 282/5
               
            
         KOMISIJOS ĮGYVENDINIMO REGLAMENTAS (ES) 2021/1296
         2021 m. rugpjūčio 4 d.
         kuriuo dėl degalų ir (arba) energijos planavimo ir valdymo reikalavimų ir dėl paramos programų, skrydžio įgulos narių psichologinio vertinimo ir psichoaktyviųjų medžiagų vartojimo tikrinimo reikalavimų iš dalies keičiamas ir ištaisomas Reglamentas (ES) Nr. 965/2012
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 ir Tarybos reglamentas (EEB) Nr. 3922/91 (1), ypač į jo 31 straipsnį,
         kadangi:
         
                     (1)
                  
                  
                     Komisijos reglamente (ES) Nr. 965/2012 (2) nustatytos išsamios skrydžių vykdymo, visų pirma degalų planavimo ir valdymo taisyklės. Tos taisyklės turėtų būti atnaujintos, kad būtų atsižvelgta į naujausią variklių technologijų pažangą ir geriausią skrydžių vykdymo praktiką, taip pat į pasaulinę aviacijos patirtį ir skrydžių vykdymo mokslo ir technikos pažangą;
                  
               
                     (2)
                  
                  
                     į Reglamentą (ES) Nr. 965/2012 turėtų būti įtraukti naujausi su degalais susiję Tarptautinės civilinės aviacijos konvencijos (ICAO) 6 priedo, t. y. I dalies (11 leidimas) ir III dalies (9 leidimas), pakeitimai ir naujos ICAO dokumento Nr. 9976 „Degalų planavimo vadovas“ gairės, išskyrus tam tikrus sraigtasparniams taikomus reikalavimus, kai EASA mano, kad kiti sprendimai atitinka reikiamą saugos lygį;
                  
               
                     (3)
                  
                  
                     naujos degalų ir (arba) energijos planavimo ir valdymo taisyklės visoms suinteresuotosioms šalims turėtų sudaryti vienodas sąlygas vidaus aviacijos rinkoje ir padidinti Sąjungos aviacijos pramonės konkurencingumą;
                  
               
                     (4)
                  
                  
                     naujais degalų ir (arba) energijos planavimo ir valdymo reikalavimais turėtų būti remiamos inovacijos ir sudaromos sąlygos integruoti naujas skrydžių vykdymo technologijas. Todėl, kai tinkama, vietoj termino „degalai“ turėtų būti vartojamas terminas „degalai ir (arba) energija“, kad būtų galima vykdyti skrydžius orlaiviais, kuriuose naudojami ne įprasti angliavandeniliniai degalai, o kiti energijos šaltiniai;
                  
               
                     (5)
                  
                  
                     su įvairių tipų skrydžiais susiję reikalavimai turėtų būti proporcingi tokių skrydžių mastui ir sudėtingumui, taip pat su tokiais skrydžiais siejamai rizikai;
                  
               
                     (6)
                  
                  
                     oro vežėjai turėtų turėti galimybę taikyti veiklos rezultatais grindžiamas planavimo ir valdymo procedūras, kuriomis didinamas veiklos efektyvumas, nes tai duoda finansinės naudos ir naudos aplinkai, kartu išlaikant ar net pagerinant saugos lygį. Todėl naujais komerciniams skrydžiams naudojamiems lėktuvams taikomais reikalavimais turėtų būti nustatyta visapusė degalų sistema, apimanti tris pagrindines su degalais susijusias politikos sritis: degalų ir (arba) energijos planavimą, aerodromo pasirinkimą ir degalų ir energijos valdymą vykdant skrydį. Tai turėtų suteikti galimybę vežėjui lanksčiau valdyti riziką, o tai galėtų padėti padidinti efektyvumą;
                  
               
                     (7)
                  
                  
                     EASA surinkta saugos informacija rodo, kad reikėtų nustatyti naujus reikalavimus siekiant pašalinti riziką, susijusią su degalų papildymu, o konkrečiau – su degalų pildymu, kai keleiviai yra orlaivyje, iš jo išlipa arba į jį įlipa, taip pat su sraigtasparnių degalų pildymu sukantis sraigtasparnio keliamiesiems sraigtams;
                  
               
                     (8)
                  
                  
                     kompleksinių degalų ir (arba) energijos sistemų vertinimui reikia didesnių kompetentingos institucijos gebėjimų, todėl būtina nustatyti kriterijus, kuriais remdamosi kompetentingos institucijos galėtų atlikti veiklos saugos rizikos vertinimus, kad būtų lengviau taikyti vien tik veiklos rezultatais grindžiamas degalų ir (arba) energijos sistemas;
                  
               
                     (9)
                  
                  
                     laikantis proporcingumo ir geresnio reglamentavimo principų, degalų ir energijos reikalavimai nekomerciniams skrydžiams sudėtingais varikliu varomais orlaiviais (NCC) ir specializuotiems skrydžiams (SPO) turėtų būti geriau suderinti su reikalavimais, taikomais komerciniams skrydžiams. Kita vertus, degalų ir energijos reikalavimai nekomerciniams kitų nei sudėtingų varikliu varomų orlaivių naudotojams turėtų būti grindžiami saugos tikslais ir leisti laikytis veiklos rezultatais grindžiamo požiūrio. Nauji degalų ir energijos planavimo bei valdymo reikalavimai turėtų sumažinti reguliavimo naštą, padidinti išlaidų efektyvumą ir, išskyrus kai kurias išimtis, užtikrinti suderinimą su ICAO nustatytais reikalavimais;
                  
               
                     (10)
                  
                  
                     Komisijos reglamentu (ES) 2018/1042 (3) į Reglamentą (ES) Nr. 965/2012 įtraukti paramos programų, skrydžio įgulos narių psichologinio vertinimo ir sisteminio bei atrankinio psichoaktyviųjų medžiagų vartojimo tikrinimo reikalavimai, siekiant užtikrinti, kad skrydžio įgulos ir keleivių salono įgulos nariai būtų tinkamos sveikatos būklės. Tie reikalavimai taikomi nuo 2021 m. vasario mėn. Agentūrai buvo suteikti įgaliojimai nuolat vertinti naujų nuostatų veiksmingumą ir iki 2022 m. rugpjūčio mėn. parengti pirmąją vertinimo ataskaitą. Atsižvelgiant į COVID-19 pandemijos poveikį aviacijai, patartina Agentūrai suteikti daugiau laiko vertinimui reikalingiems duomenims surinkti. Todėl vertinimo ataskaitos parengimo terminą reikia nukelti iki 2023 m. rugpjūčio 14 d.;
                  
               
                     (11)
                  
                  
                     Reglamentu (ES) 2018/1042 į Reglamento (ES) Nr. 965/2012 I priedą įtrauktas 98 punkto a papunktis, kuriame apibrėžtas terminas „psichoaktyviosios medžiagos“. Komisijos įgyvendinimo reglamentu (ES) 2020/2036 (4), kuriuo vėliau iš dalies pakeistas Reglamento (ES) Nr. 965/2012 I priedas, 98 punkto a papunktis netyčia pakeistas nauju tekstu, kuriame apibrėžiamas terminas „kvalifikuotas“, ir išbraukta termino „psichoaktyviosios medžiagos“ apibrėžtis. Ta apibrėžtis būtina siekiant nuosekliai aiškinti Reglamentu (ES) 2018/1042 nustatytas nuostatas ir visų pirma aiškiai apibrėžti, kurioms medžiagoms tos nuostatos taikomos, o kurioms – ne. Todėl, siekiant apsaugoti asmenų, kuriems taikomos tos nuostatos, teisėtus lūkesčius, ta apibrėžtis turėtų būti vėl įtraukta į Reglamento (ES) Nr. 965/2012 I priedą nuo susijusių Reglamentu (ES) 2018/1042 padarytų pakeitimų taikymo pradžios dienos, t. y. nuo 2021 m. vasario 14 d.;
                  
               
                     (12)
                  
                  
                     Europos Sąjungos aviacijos saugos agentūra parengė įgyvendinimo taisyklės projektą ir pateikė jį kartu su nuomone 02/2020 (5) pagal Reglamento (ES) 2018/1139 75 straipsnio 2 dalies b ir c punktus ir 76 straipsnio 1 dalį;
                  
               
                     (13)
                  
                  
                     todėl Reglamentas (ES) Nr. 965/2012 turėtų būti atitinkamai iš dalies pakeistas ir ištaisytas;
                  
               
                     (14)
                  
                  
                     siekiant užtikrinti tinkamą šio reglamento įgyvendinimą, valstybėms narėms ir susijusiems suinteresuotiesiems subjektams turėtų būti suteikta pakankamai laiko pritaikyti savo procedūras prie naujų šiuo reglamentu nustatytų reikalavimų. Todėl jo taikymą reikėtų atidėti;
                  
               
                     (15)
                  
                  
                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 965/2012 pakeitimai
            Reglamentas (ES) Nr. 965/2012 iš dalies keičiamas taip:
            
                        (1)
                     
                     
                        9b straipsnio antra pastraipa pakeičiama taip:
                        „Agentūra nuolat vykdo nuostatų dėl paramos programų, skrydžio įgulos narių psichologinio vertinimo ir sisteminio bei atrankinio psichoaktyviųjų medžiagų vartojimo tikrinimo veiksmingumo siekiant užtikrinti, kad skrydžio įgulos ir keleivių salono įgulos nariai būtų tinkamos sveikatos būklės, kaip nustatyta II ir IV prieduose, peržiūrą. Ne vėliau kaip 2023 m. rugpjūčio 14 d. Agentūra pateikia pirmą šios peržiūros rezultatų ataskaitą.
                        Vykdant tą peržiūrą naudojamasi atitinkamomis ekspertinėmis žiniomis ir remiamasi ilgalaikiais veiklos duomenimis, kuriuos padeda surinkti valstybės narės ir Agentūra.“;
                     
                  
                        (2)
                     
                     
                        I, II, III, IV, V, VI, VII ir VIII priedai iš dalies keičiami pagal šio reglamento I priedą.
                     
                  
         
            2 straipsnis
            Reglamento (ES) Nr. 965/2012 ištaisymas
            Reglamento (ES) Nr. 965/2012 I priedas ištaisomas pagal šio reglamento II priedą.
         
         
            3 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. spalio 30 d.
            Tačiau II priedas taikomas nuo 2021 m. vasario 14 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 4 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 212, 2018 8 22, p. 1.
         
            (2)  2012 m. spalio 5 d. Komisijos reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1).
         
            (3)  2018 m. liepos 23 d. Komisijos reglamentas (ES) 2018/1042, kuriuo dėl techninių reikalavimų ir administracinių procedūrų, susijusių su paramos programų įvedimu, skrydžio įgulos narių psichologiniu vertinimu, taip pat sisteminiu ir atrankiuoju psichoaktyviųjų medžiagų vartojimo tikrinimu siekiant užtikrinti, kad skrydžio įgulos ir keleivių salono įgulos nariai būtų tinkamos sveikatos būklės, ir dėl įspėjimo apie vietovės reljefą sistemos įrengimo naujuose lėktuvuose su turbininiais varikliais, kurių didžiausia sertifikuota kilimo masė yra ne didesnė kaip 5 700 kg ir kuriais galima vežti nuo šešių iki devynių keleivių, iš dalies keičiamas Reglamentas (ES) Nr. 965/2012 (OL L 188, 2018 7 25, p. 3).
         
            (4)  2020 m. gruodžio 9 d. Komisijos įgyvendinimo reglamentas (ES) 2020/2036, kuriuo dėl skrydžio įgulos kompetencijos ir mokymo metodų reikalavimų iš dalies keičiamas Reglamentas (ES) Nr. 965/2012 ir kuriuo dėl COVID-19 pandemijos nukeliamos tam tikrų priemonių taikymo pradžios datos (OL L 416, 2020 12 11, p. 24).
         
            (5)  https://www.easa.europa.eu/document-library/opinions
      
      
         
            I PRIEDAS
            Reglamento (ES) Nr. 965/2012 I, II, III, IV, V, VI, VII ir VIII priedai iš dalies keičiami taip:
            
                        1)
                     
                     
                        I priedas iš dalies keičiamas taip:
                        
                                    a)
                                 
                                 
                                    įterpiamas 8c punktas:
                                    
                                                „8c.
                                             
                                             
                                                Atsarginis aerodromas – tinkamas aerodromas, į kurį orlaivis gali skristi, jei neįmanoma arba nepatartina tęsti skrydžio į paskirties aerodromą arba jame tūpti; tokiame aerodrome teikiamos būtinos paslaugos ir yra būtini įrenginiai, jis atitinka orlaivio naudojimo reikalavimus ir turi veikti tada, kada numatyta juo naudotis; terminas „atsarginis aerodromas“ apima:
                                                
                                                            a)
                                                         
                                                         
                                                            atsarginį kilimo aerodromą – atsarginį aerodromą, kuriame orlaivis prireikus galėtų tūpti netrukus po kilimo, jeigu neįmanoma pasinaudoti išskridimo aerodromu;
                                                         
                                                      
                                                            b)
                                                         
                                                         
                                                            atsarginį maršruto (ERA) aerodromą – atsarginį aerodromą, kuriame orlaivis galėtų tūpti, jeigu skrisdamas turėtų nukrypti nuo nustatyto maršruto;
                                                         
                                                      
                                                            c)
                                                         
                                                         
                                                            degalų ir (arba) energijos atsarginį maršruto (degalų ir (arba) energijos ERA) aerodromą – ERA aerodromą, reikiamą numatyti planavimo etapu, skaičiuojant degalų ir (arba) energijos kiekį;
                                                         
                                                      
                                                            d)
                                                         
                                                         
                                                            atsarginį paskirties aerodromą – atsarginį aerodromą, kuriame orlaivis galėtų tūpti, jeigu būtų neįmanoma arba nepatartina tūpti numatytame paskirties aerodrome.“;
                                                         
                                                      
                                          
                              
                                    b)
                                 
                                 
                                    26 punktas pakeičiamas taip:
                                    
                                                „26.
                                             
                                             
                                                Degalai ir (arba) energija ypatingajam atvejui – degalai ir (arba) energija, skirti skrendant iki paskirties aerodromo dėl nenumatytų veiksnių patiriamoms degalų ir (arba) energijos sąnaudoms kompensuoti.“;
                                             
                                          
                              
                                    c)
                                 
                                 
                                    įterpiamas 31a punktas:
                                    
                                                „31a.
                                             
                                             
                                                Dabartinė degalų ir (arba) energijos schema – patvirtinta degalų ir (arba) energijos schema, kurią šiuo metu taiko vežėjas.“;
                                             
                                          
                              
                                    d)
                                 
                                 
                                    46 punktas išbraukiamas;
                                 
                              
                                    e)
                                 
                                 
                                    įterpiami 49d ir 49e punktai:
                                    
                                                „49d.
                                             
                                             
                                                Skrydžio sekimas – skrydžių valdymo darbuotojų atliekamas tikralaikis pranešimų apie išskridimą ir atvykimą registravimas, siekiant įsitikinti, kad skrydis vykdomas ir kad orlaivis atvyko į paskirties arba atsarginį aerodromą.
                                             
                                          
                                                49e.
                                             
                                             
                                                Skrydžio stebėsena – be skrydžio sekimo reikalavimų, apima:
                                                
                                                            a)
                                                         
                                                         
                                                            tinkamos kvalifikacijos skrydžių valdymo darbuotojų vykdomą skrydžio veiksmų stebėseną visais skrydžio etapais nuo išskridimo;
                                                         
                                                      
                                                            b)
                                                         
                                                         
                                                            antžeminio skrydžių valdymo darbuotojų ir skrydžio įgulos vykdomą visos turimos ir aktualios saugos informacijos perdavimą ir
                                                         
                                                      
                                                            c)
                                                         
                                                         
                                                            kritinę pagalbą skrydžio įgulai skrydžio metu kilus avarijai ar saugumo problemai arba skrydžio įgulos prašymu.“;
                                                         
                                                      
                                          
                              
                                    f)
                                 
                                 
                                    įterpiami 50a ir 50b punktai:
                                    
                                                „50a.
                                             
                                             
                                                Skrydžio laikas:
                                                
                                                            a)
                                                         
                                                         
                                                            lėktuvų – visas laikas nuo momento, kai lėktuvas pirmą kartą pajuda rengdamasis kilti, iki momento, kai lėktuvas galutinai sustoja pasibaigus skrydžiui;
                                                         
                                                      
                                                            b)
                                                         
                                                         
                                                            sraigtasparnių – visas laikas nuo momento, kai pradeda suktis sraigtasparnio keliamųjų sraigtų mentės rengiantis kilti, iki momento, kai sraigtasparnis galutinai sustoja pasibaigus skrydžiui ir nustoja suktis keliamųjų sraigtų mentės.
                                                         
                                                      
                                          
                                                50b.
                                             
                                             
                                                Skrydžio stebėjimas – be visų nustatytų skrydžių stebėsenos elementų, tinkamos kvalifikacijos skrydžių valdymo darbuotojų vykdomas aktyvus skrydžio stebėjimas visais skrydžio etapais, siekiant įsitikinti, kad skrydis vykdomas nustatytu maršrutu be neplaninių nukrypimų, nukreipimų ar vėlavimų.“;
                                             
                                          
                              
                                    g)
                                 
                                 
                                    51 punktas išbraukiamas;
                                 
                              
                                    h)
                                 
                                 
                                    73 punktas pakeičiamas taip:
                                    
                                                „73.
                                             
                                             
                                                Vietinis sraigtasparnio skrydis (LHO) – sraigtasparnio, kurio didžiausioji sertifikuotoji kilimo masė (MCTOM) viršija 3 175 kg, o didžiausioji eksploatacinė keleivių krėslų konfigūracija (MOPSC) yra ne daugiau kaip 9 krėslai, komercinis skrydis dieną tam tikrais maršrutais pagal vizualiuosius antžeminius orientyrus apibrėžtoje vietinėje geografinėje srityje, kuri nurodyta skrydžių vykdymo vadove.“;
                                             
                                          
                              
                                    i)
                                 
                                 
                                    įterpiamas 104a punktas:
                                    
                                                „104a.
                                             
                                             
                                                Saugus tūpimas – degalų ir (arba) energijos politikoje arba degalų ir (arba) energijos schemose numatytas tūpimas tinkamame aerodrome arba skrydžių aikštelėje likus ne mažiau kaip galutinėms degalų ir (arba) energijos atsargoms, laikantis taikomų veiklos procedūrų ir aerodromo naudojimo minimumų.“;
                                             
                                          
                              
                  
                        2)
                     
                     
                        II priedas iš dalies keičiamas taip:
                        
                                    a)
                                 
                                 
                                    ARO.OPS.225 dalis pakeičiama taip:
                                    „ARO.OPS.225 Degalų ir (arba) energijos schemų patvirtinimas
                                    
                                                a)
                                             
                                             
                                                Kompetentinga institucija patvirtina komercinius skrydžius vykdančio vežėjo pasiūlytą degalų ir (arba) energijos schemą, jei vežėjas įrodo, kad laikosi visų šiame reglamente nustatytų taikytinų reikalavimų, susijusių su komerciniams skrydžiams naudojamų lėktuvų arba sraigtasparnių degalais ir (arba) energija.
                                             
                                          
                                                b)
                                             
                                             
                                                Kompetentinga institucija vertina ir prižiūri degalų ir (arba) energijos planavimą ir skrydžių planų keitimą, aerodromo parinkimą ir degalų ir (arba) energijos apskaitos skrydžio metu politiką, susijusią su degalų ir (arba) energijos schemomis, taip pat procesus, padedančius įgyvendinti šias degalų ir (arba) energijos schemas.
                                             
                                          
                                                c)
                                             
                                             
                                                Be to, kas nurodyta a ir b punktuose, patvirtindama individualias degalų ir (arba) energijos schemas, kompetentinga institucija:
                                                
                                                            1)
                                                         
                                                         
                                                            patikrina, ar vežėjas įrodė dabartinės degalų ir (arba) energijos schemos bazinį saugos veiksmingumą;
                                                         
                                                      
                                                            2)
                                                         
                                                         
                                                            įvertina vežėjo gebėjimą remti siūlomos individualios degalų ir (arba) energijos schemos įgyvendinimą; atsižvelgiama bent į šiuos elementus:
                                                            
                                                                        i)
                                                                     
                                                                     
                                                                        vežėjo valdymo sistemą,
                                                                     
                                                                  
                                                                        ii)
                                                                     
                                                                     
                                                                        vežėjo veiklos gebėjimus;
                                                                     
                                                                  
                                                      
                                                            3)
                                                         
                                                         
                                                            patikrina, ar vežėjo saugos rizikos vertinimu, kuriuo grindžiama siūloma individuali degalų ir (arba) energijos schema, pasiekiamas toks pat saugos lygis, koks būdingas dabartinei degalų ir (arba) energijos schemai, ir
                                                         
                                                      
                                                            4)
                                                         
                                                         
                                                            nustato priežiūros planą, pagal kurį reguliariai atliekami patvirtintos individualios degalų ir (arba) energijos schemos vertinimai, siekiant patikrinti, ar schema atitinka reikalavimus, arba nuspręsti, ar ją reikėtų iš dalies pakeisti arba panaikinti.
                                                         
                                                      
                                          
                                                d)
                                             
                                             
                                                Į CAT.OP.MPA.182 dalies d punkto 2 papunktyje nurodytą patvirtinimą įtraukiamas atskirų vežėjo nurodytų aerodromų sąrašas kiekvienam orlaivių, kuriems taikomas patvirtinimas, tipui.
                                             
                                          
                                                e)
                                             
                                             
                                                Nedarant poveikio ARO.GEN.120 dalies d ir e punktų taikymui, kompetentinga institucija praneša Agentūrai apie alternatyvių atitikties užtikrinimo priemonių, susijusių su degalų ir (arba) energijos schemomis, vertinimo pradžią.“
                                             
                                          
                              
                  
                        3)
                     
                     
                        III priedo I priedėlis pakeičiamas taip:
                        
                           
                              „„I priedėlis
                              
                                          
                                             DEKLARACIJA
                                          
                                          pagal Komisijos reglamentą (ES) Nr. 965/2012 dėl orlaivių naudojimo skrydžiams
                                       
                                    
                                          
                                             Vežėjas
                                          
                                          Pavadinimas:
                                          Vežėjo pagrindinė verslo vieta arba, jei vežėjas pagrindinės verslo vietos neturi, jo įsisteigimo arba buvimo vieta, ir vieta, iš kurios vadovaujama skrydžiams:
                                          Atsakingo vadovo vardas, pavardė ir duomenys ryšiams:
                                       
                                    
                                          
                                             Orlaivių naudojimas skrydžiams
                                          
                                       
                                    
                                          Naudojimo pradžios data ir pakeitimo taikymo data:
                                       
                                    
                                          Informacija apie orlaivį, naudojimą ir nepertraukiamąjį tinkamumą skraidyti užtikrinančią organizaciją1:
                                       
                                    
                                          Orlaivių tipas (-ai), registracijos numeris (-iai) ir pagrindinė bazė:
                                       
                                    
                                          Orlaivio MSN2
                                          
                                       
                                       
                                          Orlaivio tipas
                                       
                                       
                                          Orlaivio registracijos numeris3
                                          
                                       
                                       
                                          Pagrindinė bazė
                                       
                                       
                                          Skrydžių tipas (-ai)4
                                          
                                       
                                       
                                          Organizacija, atsakinga už orlaivio nepertraukiamojo tinkamumo skraidyti užtikrinimą5
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Prieš vykdydamas tokius skrydžius vežėjas turi gauti išankstinį patvirtinimą6 arba specialų patvirtinimą7 dėl tam tikrų skrydžių.
                                       
                                    
                                          Kai taikoma, išsamūs turimų patvirtinimų duomenys (pridedamas specialiųjų patvirtinimų, įskaitant, jei taikoma, trečiosios šalies išduotus specialiuosius patvirtinimus, sąrašas).
                                       
                                    
                                          Kai taikoma, išsamūs turimo leidimo vykdyti specialiuosius skrydžius duomenys (pridedami leidimai, jei yra).
                                       
                                    
                                          Kai taikoma, alternatyvių atitikties užtikrinimo priemonių sąrašas su nuorodomis į priimtinas atitikties užtikrinimo priemones, kurios jomis pakeičiamos (pridedamos alternatyvios atitikties užtikrinimo priemonės).
                                       
                                    
                                          
                                             Pareiškimai
                                          
                                       
                                    
                                          
                                                      ☐
                                                   
                                                   
                                                      Vežėjas laikosi ir toliau laikysis esminių reikalavimų, nustatytų Europos Parlamento ir Tarybos reglamento (ES) 2018/1139 V priede, ir Reglamento (ES) Nr. 965/2012 reikalavimų.
                                                   
                                                
                                                      ☐
                                                   
                                                   
                                                      Valdymo sistemos dokumentai, įskaitant skrydžių vykdymo vadovą, atitinka Reglamento (ES) Nr. 965/2012 III priedo (ORO dalies), V priedo (SPA dalies), VI priedo (NCC dalies) arba VIII priedo (SPO dalies) reikalavimus, ir visi skrydžiai bus vykdomi laikantis skrydžių vykdymo vadovo nuostatų, kaip reikalaujama III priedo (ORO dalies) ORO.GEN.110 dalies b punkte.
                                                   
                                                
                                    
                                          
                                                      ☐
                                                   
                                                   
                                                      Visi naudojami orlaiviai turi galiojantį tinkamumo skraidyti pažymėjimą pagal Komisijos reglamentą (ES) Nr. 748/2012 arba atitinka konkrečius tinkamumo skraidyti reikalavimus, taikomus trečiojoje šalyje registruotam orlaiviui, naudojamam pagal nuomos sutartį.
                                                   
                                                
                                    
                                          
                                                      ☐
                                                   
                                                   
                                                      Visi skrydžio įgulos nariai turi licenciją pagal Komisijos reglamento (ES) Nr. 1178/2011 I priedą, kaip reikalaujama Reglamento (ES) Nr. 965/2012 III priedo ORO.FC.100 dalies c punkte, ir, kai taikoma, keleivių salono įgulos nariai yra išmokyti pagal III priedo (ORO dalies) CC skyrių.
                                                   
                                                
                                    
                                          
                                                      ☐
                                                   
                                                   
                                                      Jei taikoma, vežėjas yra užtikrinęs ir įrodęs atitiktį pripažintam sektoriaus standartui.
                                                      Standarto nuoroda:
                                                      Sertifikavimo įstaiga:
                                                      Paskutinio atitikties reikalavimams audito data:
                                                   
                                                
                                    
                                          
                                                      ☐
                                                   
                                                   
                                                      Vežėjas kompetentingai institucijai praneš apie pasikeitusias aplinkybes, nuo kurių priklauso šia deklaracija kompetentingai institucijai deklaruojamas Reglamento (ES) 2018/1139 V priedo esminių reikalavimų ir Reglamento (ES) Nr. 965/2012 reikalavimų laikymasis, taip pat apie visus pokyčius, susijusius su informacija ir alternatyvių atitikties užtikrinimo priemonių sąrašais, įrašytais į šią deklaraciją arba pridėtais prie jos, kaip reikalaujama III priedo (ORO dalies) ORO.GEN.120 dalies a punkte.
                                                   
                                                
                                    
                                          
                                                      ☐
                                                   
                                                   
                                                      Vežėjas patvirtina, kad šioje deklaracijoje pateikta informacija yra teisinga.
                                                   
                                                
                                    
                                          Data, atsakingo vadovo vardas, pavardė ir parašas“
                                       
                                    
                                          
                                                      
                                                         1.
                                                      
                                                   
                                                   
                                                      Jei deklaracijos laukelyje nepakanka vietos informacijai pateikti, ją galima pateikti atskirame priede. Priede turi būti data ir parašas.
                                                   
                                                
                                                      
                                                         2.
                                                      
                                                   
                                                   
                                                      Gamintojo serijos numeris.
                                                   
                                                
                                                      
                                                         3.
                                                      
                                                   
                                                   
                                                      Jei orlaivį yra užregistravęs ir oro vežėjo pažymėjimo (AOC) turėtojas, nurodyti AOC turėtojo AOC numerį.
                                                   
                                                
                                                      
                                                         4.
                                                      
                                                   
                                                   
                                                      „Skrydžių tipas (-ai)“ reiškia orlaiviu vykdomų skrydžių tipą, pvz., nekomerciniai skrydžiai arba specialieji skrydžiai, kaip antai aerofotografavimo, reklamos ore, žiniasklaidos, televizijos ar kino veiklos, parašiutininkų skraidinimo, šuolių su uždelstiniu parašiuto išskleidimu skrydžiai, su technine priežiūra susiję bandomieji skrydžiai.
                                                   
                                                
                                                      
                                                         5.
                                                      
                                                   
                                                   
                                                      Pateikiant informaciją apie organizaciją, atsakingą už nepertraukiamojo tinkamumo skraidyti užtikrinimą, turi būti nurodytas organizacijos pavadinimas, adresas ir patvirtinimo numeris.
                                                   
                                                
                                                      
                                                         6.
                                                      
                                                   
                                                   
                                                      
                                                                  a)
                                                               
                                                               
                                                                  Skrydžiai neveikiant bet kuriam į minimalios įrangos sąrašą (MEL) įtrauktam prietaisui, įrenginiui, elementui ar funkcijai (ORO.MLR.105 dalies b, f ir j punktai, NCC.IDE.A.105, NCC.IDE.H.105, SPO.IDE.A.105 ir SPO.IDE.H.105 dalys).
                                                               
                                                            
                                                                  b)
                                                               
                                                               
                                                                  Skrydžiai, kuriems reikia išankstinio leidimo arba patvirtinimo, įskaitant visus šiuos skrydžius:
                                                                  
                                                                              —
                                                                           
                                                                           
                                                                              specialiuosius skrydžius, vykdomus trečiojoje šalyje registruotu orlaiviu, išsinuomotu su įgula arba be įgulos (ORO.SPO.100 dalies c punktas);
                                                                           
                                                                        
                                                                              —
                                                                           
                                                                           
                                                                              didelės rizikos komercinius specialiuosius skrydžius (ORO.SPO.110 dalis);
                                                                           
                                                                        
                                                                              —
                                                                           
                                                                           
                                                                              nekomercinius skrydžius orlaiviais, kurių MOPSC didesnė kaip 19, vykdomus be pareigas vykdančio keleivių salono įgulos nario (ORO.CC.100 dalies d punktas);
                                                                           
                                                                        
                                                                              —
                                                                           
                                                                           
                                                                              žemesnių nei valstybės paskelbtųjų IFR naudojimo minimumų naudojimą (NCC.OP.110 ir SPO.OP.110 dalys);
                                                                           
                                                                        
                                                                              —
                                                                           
                                                                           
                                                                              degalų pildymą veikiant varikliui (-iams) ir (arba) sukantis keliamiesiems sraigtams (NCC.OP.157 dalis);
                                                                           
                                                                        
                                                                              —
                                                                           
                                                                           
                                                                              specialiuosius skrydžius (SPO) be deguonies aukščiau nei 10 000  pėdų (SPO.OP.195 dalis).
                                                                           
                                                                        
                                                            
                                                
                                                      
                                                         7.
                                                      
                                                   
                                                   
                                                      Skrydžiai pagal Reglamento (ES) Nr. 965/2012 V priedą (SPA dalį), įskaitant skyrius B „NUSTATYTŲ CHARAKTERISTIKŲ NAVIGACIJOS (PBN) SKRYDŽIAI“, C „SKRYDŽIAI PAGAL MINIMALIUS NAVIGACIJOS GALIMYBIŲ TECHNINIUS REIKALAVIMUS (MNPS)“, D „SKRYDŽIAI SUMAŽINTO VERTIKALIOJO SKIRSTYMO MINIMUMŲ (RVSM) ORO ERDVĖJE“, E „SKRYDŽIAI PRASTO MATOMUMO SĄLYGOMIS (LVO)“, G „PAVOJINGŲJŲ KROVINIŲ VEŽIMAS“, K „SKRYDŽIAI SRAIGTASPARNIAIS VIRŠ JŪROS“ ir M „ELEKTRONINĖS LAIKMENOS (EFB)“.
                                                   
                                                
                                    
                        “.
                  
                        4)
                     
                     
                        IV priedas iš dalies keičiamas taip:
                        
                                    a)
                                 
                                 
                                    CAT.OP.MPA.100 dalies b punkto 3 papunktis pakeičiamas taip:
                                    „CAT.OP.MPA.100 Naudojimasis oro eismo paslaugomis“
                                    
                                                „3.
                                             
                                             
                                                sraigtasparnių vietos skrydžiams (LHO),“;
                                             
                                          
                              
                                    b)
                                 
                                 
                                    CAT.OP.MPA.106 dalis išbraukiama;
                                 
                              
                                    c)
                                 
                                 
                                    CAT.OP.MPA.150 dalis pakeičiama taip:
                                    „CAT.OP.MPA.150
                                    SPECIALIAI PALIKTA TUŠČIA“;
                                 
                              
                                    d)
                                 
                                 
                                    CAT.OP.MPA.151 dalis išbraukiama;
                                 
                              
                                    e)
                                 
                                 
                                    CAT.OP.MPA.175 dalies b punkto 7 papunktis pakeičiamas taip:
                                    
                                                „7.
                                             
                                             
                                                planuojamo skrydžio metu galima laikytis skrydžių vykdymo vadovo nuostatų dėl degalų ir (arba) energijos, tepalų, deguonies, mažiausiojo saugaus aukščio, aerodromo naudojimo minimumų ir atsarginių aerodromų buvimo, kai reikia;“;
                                             
                                          
                              
                                    f)
                                 
                                 
                                    įterpiama CAT.OP.MPA.177 dalis:
                                    „CAT.OP.MPA.177. ATS skrydžio plano teikimas
                                    
                                                a)
                                             
                                             
                                                Jei oro eismo paslaugų (ATS) skrydžio planas nepateikiamas, nes to nereikalaujama aviacijos taisyklėse, pateikiama pakankamai informacijos, kad prireikus galėtų pradėti veikti avarijos informacijos tarnybos.
                                             
                                          
                                                b)
                                             
                                             
                                                Skrendant iš vietos, kurioje neįmanoma pateikti ATS skrydžio plano, jį orlaivio vadas arba vežėjas perduoda iškart, kai tik įmanoma, po pakilimo.“;
                                             
                                          
                              
                                    g)
                                 
                                 
                                    CAT.OP.MPA.180 dalis pakeičiama taip:
                                    „CAT.OP.MPA.180 Degalų ir (arba) energijos schema. Lėktuvai
                                    
                                                a)
                                             
                                             
                                                Vežėjas sukuria, įgyvendina ir prižiūri degalų ir (arba) energijos schemą, kuri:
                                                
                                                            1)
                                                         
                                                         
                                                            yra tinkama vykdomų skrydžių tipui (-ams);
                                                         
                                                      
                                                            2)
                                                         
                                                         
                                                            atitinka vežėjo gebėjimą remti jos įgyvendinimą ir
                                                         
                                                      
                                                            3)
                                                         
                                                         
                                                            yra arba:
                                                            
                                                                        i)
                                                                     
                                                                     
                                                                        bazinė degalų ir (arba) energijos schema, kuria grindžiama bazinė degalų ir (arba) energijos schema su pakeitimais ir individuali degalų ir (arba) energijos schema; bazinė degalų ir (arba) energijos schema rengiama remiantis plataus masto ankstesnių veiklos rezultatų ir patirties moksline saugos ir veiklos duomenų analize; bazinė degalų ir (arba) energijos schema nurodyta tvarka turi užtikrinti saugų, veiksmingą ir efektyvų orlaivių naudojimą; arba
                                                                     
                                                                  
                                                                        ii)
                                                                     
                                                                     
                                                                        bazinė degalų ir (arba) energijos schema su pakeitimais, kuri yra bazinė degalų ir (arba) energijos schema, kurioje panaudojama i papunktyje nurodyta analizė siekiant nustatyti bazinės degalų ir (arba) energijos schemos pakeitimus, kuriais nurodyta tvarka užtikrinamas saugus, veiksmingas ir efektyvus orlaivių naudojimas; arba
                                                                     
                                                                  
                                                                        iii)
                                                                     
                                                                     
                                                                        individuali degalų ir (arba) energijos schema, parengta remiantis moksline vežėjo saugos ir veiklos duomenų lyginamąja analize; analizė naudojama siekiant sukurti degalų ir (arba) energijos schemą, kurios saugos lygis būtų aukštesnis arba lygiavertis bazinės degalų ir (arba) energijos schemos saugos lygiui ir kuri nurodyta tvarka užtikrintų saugų, veiksmingą ir efektyvų orlaivių naudojimą.
                                                                     
                                                                  
                                                      
                                          
                                                b)
                                             
                                             
                                                Visas degalų ir (arba) energijos schemas turi sudaryti:
                                                
                                                            1)
                                                         
                                                         
                                                            degalų ir (arba) energijos planavimo ir plano keitimo skrydžio metu politika;
                                                         
                                                      
                                                            2)
                                                         
                                                         
                                                            aerodromo parinkimo politika ir
                                                         
                                                      
                                                            3)
                                                         
                                                         
                                                            degalų ir (arba) energijos apskaitos skrydžio metu politika.
                                                         
                                                      
                                          
                                                c)
                                             
                                             
                                                Degalų ir (arba) energijos schemą ir visus jos pakeitimus iš anksto tvirtina kompetentinga institucija.
                                             
                                          
                                                d)
                                             
                                             
                                                Jei vežėjas ketina taikyti individualią degalų ir (arba) energijos schemą, jis:
                                                
                                                            1)
                                                         
                                                         
                                                            nustato savo dabartinės degalų ir (arba) energijos schemos bazinį saugos veiksmingumą;
                                                         
                                                      
                                                            2)
                                                         
                                                         
                                                            įrodo savo gebėjimą remti siūlomos individualios degalų ir (arba) energijos schemos įgyvendinimą, įskaitant gebėjimą vykdyti tinkamą veiklos kontrolę ir užtikrinti, kad skrydžių valdymo darbuotojai ir skrydžio įgula keistųsi aktualia saugos informacija, ir
                                                         
                                                      
                                                            3)
                                                         
                                                         
                                                            atlieka saugos rizikos vertinimą, kuriuo įrodo, kaip pasiekiamas saugos lygis, lygiavertis dabartinės degalų ir (arba) energijos schemos saugos lygiui.“;
                                                         
                                                      
                                          
                              
                                    h)
                                 
                                 
                                    CAT.OP.MPA.181 dalis pakeičiama taip:
                                    „CAT.OP.MPA.181 Degalų ir (arba) energijos schema. Degalų ir (arba) energijos planavimo ir plano keitimo skrydžio metu politika. Lėktuvai
                                    
                                                a)
                                             
                                             
                                                Vežėjas:
                                                
                                                            1)
                                                         
                                                         
                                                            nustato degalų ir (arba) energijos planavimo ir plano keitimo skrydžio metu politiką, kuri yra degalų ir (arba) energijos schemos dalis;
                                                         
                                                      
                                                            2)
                                                         
                                                         
                                                            užtikrina, kad lėktuve būtų pakankamai tinkamų naudoti degalų ir (arba) energijos, kad būtų galima saugiai užbaigti planuojamą skrydį ir būtų galima nukrypti nuo planuojamo skrydžio;
                                                         
                                                      
                                                            3)
                                                         
                                                         
                                                            parengia degalų ir (arba) energijos planavimo ir plano keitimo skrydžio metu politikos procedūras, kurios turi būti įtrauktos į skrydžių vykdymo vadovą;
                                                         
                                                      
                                                            4)
                                                         
                                                         
                                                            užtikrina, kad skrydžio degalų ir (arba) energijos planavimas būtų grindžiamas:
                                                            
                                                                        i)
                                                                     
                                                                     
                                                                        naujausiais konkretaus orlaivio degalų ir (arba) energijos sunaudojimo kontrolės sistemos duomenimis arba, jei tokių duomenų nėra,
                                                                     
                                                                  
                                                                        ii)
                                                                     
                                                                     
                                                                        lėktuvo gamintojo pateiktais duomenimis.
                                                                     
                                                                  
                                                      
                                          
                                                b)
                                             
                                             
                                                Vežėjas užtikrina, kad į skrydžių planavimą būtų įtrauktos skrydžio vykdymo sąlygos; į skrydžio vykdymo sąlygas įtraukiama bent:
                                                
                                                            1)
                                                         
                                                         
                                                            orlaivio degalų ir (arba) energijos sunaudojimo duomenys;
                                                         
                                                      
                                                            2)
                                                         
                                                         
                                                            numatomos masės;
                                                         
                                                      
                                                            3)
                                                         
                                                         
                                                            numatomos meteorologinės sąlygos;
                                                         
                                                      
                                                            4)
                                                         
                                                         
                                                            atidėtų techninės priežiūros elementų ir (arba) konfigūracijos nuokrypių poveikis;
                                                         
                                                      
                                                            5)
                                                         
                                                         
                                                            numatomi išvykimo ir atvykimo maršrutai ir kilimo ir tūpimo takai ir
                                                         
                                                      
                                                            6)
                                                         
                                                         
                                                            numatomi vėlavimai.
                                                         
                                                      
                                          
                                                c)
                                             
                                             
                                                Vežėjas užtikrina, kad prieš skrydį apskaičiuojamas skrydžiui reikalingas degalų ir (arba) energijos kiekis apimtų:
                                                
                                                            1)
                                                         
                                                         
                                                            degalus ir (arba) energiją riedėjimui, kurių turi būti ne mažiau kaip kiekis, kurį numatyta sunaudoti iki pakilimo;
                                                         
                                                      
                                                            2)
                                                         
                                                         
                                                            degalus ir (arba) energiją kelionei, kurių reikia tam, kad lėktuvas galėtų skristi nuo pakilimo arba skrydžio plano pakeitimo vietos iki tūpimo paskirties aerodrome;
                                                         
                                                      
                                                            3)
                                                         
                                                         
                                                            degalus ir (arba) energiją ypatingajam atvejui, kurių reikia nenumatytiems veiksniams kompensuoti;
                                                         
                                                      
                                                            4)
                                                         
                                                         
                                                            degalus ir (arba) energiją atsarginiam paskirties aerodromui:
                                                            
                                                                        i)
                                                                     
                                                                     
                                                                        kai skrydis vykdomas pasirinkus bent vieną atsarginį paskirties aerodromą, tai yra degalų ir (arba) energijos kiekis, reikalingas nuskristi iš paskirties aerodromo į atsarginį paskirties aerodromą, arba
                                                                     
                                                                  
                                                                        ii)
                                                                     
                                                                     
                                                                        kai skrydis vykdomas be atsarginio paskirties aerodromo, tai yra degalų ir (arba) energijos kiekis, kurį būtina turėti paskirties aerodrome, kad lėktuvas galėtų saugiai nutūpti ir būtų galima nukrypti nuo planuojamo skrydžio; šis kiekis turi užtikrinti galimybę skristi bent 15 minučių laukimo greičiu 1 500 pėdų (450 m) aukštyje virš aerodromo aukščio standartinėmis sąlygomis ir apskaičiuojamas pagal numatomą lėktuvo masę pasiekus paskirties aerodromą;
                                                                     
                                                                  
                                                      
                                                            5)
                                                         
                                                         
                                                            galutinę degalų ir (arba) energijos atsargą – degalų ir (arba) energijos kiekį, kuris suvartojamas skrendant laukimo greičiu 1 500 pėdų (450 m) aukštyje virš aerodromo aukščio standartinėmis sąlygomis, atsižvelgiant į numatomą lėktuvo masę pasiekus atsarginį paskirties aerodromą arba paskirties aerodromą, kai atsarginis paskirties aerodromas nebūtinas, ir kuris turi būti ne mažesnis kaip:
                                                            
                                                                        i)
                                                                     
                                                                     
                                                                        lėktuvų su stūmokliniais varikliais – degalų ir (arba) energijos kiekis, būtinas 45 minučių skrydžiui; arba
                                                                     
                                                                  
                                                                        ii)
                                                                     
                                                                     
                                                                        lėktuvų su turbininiais varikliais – degalų ir (arba) energijos kiekis, būtinas 30 minučių skrydžiui;
                                                                     
                                                                  
                                                      
                                                            6)
                                                         
                                                         
                                                            papildomus degalus ir (arba) energiją, jeigu būtina atsižvelgiant į skrydžio tipą; tai degalų ir (arba) energijos kiekis, būtinas, kad lėktuvas galėtų nutūpti atsarginiame maršruto aerodrome (pagal kritinį degalų ir (arba) energijos atsarginio maršruto aerodromo scenarijų) įvykus orlaivio gedimui, dėl kurio labai padidėja degalų ir (arba) energijos sąnaudos labiausiai kritiniame maršruto taške; šie papildomi degalai ir (arba) energija reikalingi tik tuo atveju, jei pagal c punkto 2–5 papunkčius apskaičiuoto minimalaus degalų ir (arba) energijos kiekio nepakanka tokiam įvykiui;
                                                         
                                                      
                                                            7)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            8)
                                                         
                                                         
                                                            orlaivio vado nuožiūra būtinus papildomus degalus ir (arba) energiją.
                                                         
                                                      
                                          
                                                d)
                                             
                                             
                                                Vežėjas užtikrina, kad plano keitimo skrydžio metu procedūros, pagal kurias apskaičiuojamas panaudotinas degalų ir (arba) energijos kiekis, kurio reikia tam, kad skrydį būtų galima tęsti kitu maršrutu arba į kitą paskirties aerodromą, nei planuota iš pradžių, apimtų c punkto 2–7 papunkčius.“;
                                             
                                          
                              
                                    i)
                                 
                                 
                                    CAT.OP.MPA.182 dalis pakeičiama taip:
                                    „CAT.OP.MPA.182 Degalų ir (arba) energijos schema. Aerodromų pasirinkimo politika. Lėktuvai
                                    
                                                a)
                                             
                                             
                                                Planavimo etapu vežėjas užtikrina, kad pradėjus skrydį būtų galima pagrįstai pasikliauti, kad aerodromas, kuriame galima saugiai nutūpti, bus prieinamas numatytu naudojimosi tuo aerodromu laiku.
                                             
                                          
                                                b)
                                             
                                             
                                                Planavimo etapu vežėjas parenka ir skrydžio plane nurodo atsarginį kilimo aerodromą, kad susidarius neįprastai ar avarinei padėčiai po kilimo būtų galima saugiai nutūpti, jei:
                                                
                                                            1)
                                                         
                                                         
                                                            meteorologinės sąlygos išvykimo aerodrome yra prastesnės už vežėjo tam skrydžiui nustatytus aerodromo tūpimo minimumus; arba
                                                         
                                                      
                                                            2)
                                                         
                                                         
                                                            būtų neįmanoma grįžti į išvykimo aerodromą dėl kitų priežasčių.
                                                         
                                                      
                                          
                                                c)
                                             
                                             
                                                Atsarginis kilimo aerodromas nuo išvykimo aerodromo turi neviršyti tokio, kuris padėtų kuo labiau sumažinti galimų neįprastų ar avarinių situacijų riziką. Pasirinkdamas atsarginį kilimo aerodromą, vežėjas atsižvelgia bent į šiuos aspektus:
                                                
                                                            1)
                                                         
                                                         
                                                            faktines ir numatomas meteorologines sąlygas;
                                                         
                                                      
                                                            2)
                                                         
                                                         
                                                            aerodromo infrastruktūros prieinamumą ir kokybę;
                                                         
                                                      
                                                            3)
                                                         
                                                         
                                                            orlaivio navigacijos ir tūpimo galimybes neįprastomis arba avarinėmis sąlygomis, atsižvelgiant į ypatingos svarbos sistemų dubliavimą, ir
                                                         
                                                      
                                                            4)
                                                         
                                                         
                                                            turimus patvirtinimus (pvz., padidinto nuotolio skrydžiai dviejų variklių lėktuvais (ETOPS), skrydžiai prasto matomumo sąlygomis (LVO) ir t. t.).
                                                         
                                                      
                                          
                                                d)
                                             
                                             
                                                Planavimo etape kiekvienam skrydžiui, vykdomam pagal skrydžių pagal prietaisus taisykles (IFR), vežėjas veiklos ir oro eismo paslaugų (ATS) skrydžių planuose pasirenka ir nurodo vieną ar daugiau aerodromų, kad įprasto skrydžio metu būtų galima pasinaudoti dviem saugaus tūpimo galimybėmis, kai:
                                                
                                                            1)
                                                         
                                                         
                                                            pasiekiamas paskirties aerodromas, arba
                                                         
                                                      
                                                            2)
                                                         
                                                         
                                                            pasiekus negrįžtamumo tašką nukreipiama į bet kurį atsarginį maršruto aerodromą, iki kurio pakanka turimų degalų ir (arba) energijos, kai vykdomi su izoliuotais aerodromais susiję skrydžiai; skrydžio į izoliuotą aerodromą negalima tęsti už negrįžtamumo taško, nebent naujausias meteorologinių sąlygų, eismo ir kitų veiklos sąlygų vertinimas rodo, kad paskirties aerodrome bus galima saugiai nutūpti numatytu naudojimosi tuo aerodromu laiku.
                                                            Vežėjas turi gauti išankstinį kompetentingos institucijos patvirtinimą naudoti izoliuotą aerodromą kaip paskirties aerodromą.
                                                         
                                                      
                                          
                                                e)
                                             
                                             
                                                Skrydžių planavimui vežėjas numato tinkamas saugos atsargas, kad būtų atsižvelgta į galimą prognozuojamų meteorologinių sąlygų pablogėjimą numatytu tūpimo laiku.
                                             
                                          
                                                f)
                                             
                                             
                                                Kiekvienam IFR skrydžiui vežėjas užtikrina pakankamas priemones, kad būtų galima nuskristi į paskirties aerodromą ar bet kurį atsarginį paskirties aerodromą ir jame nutūpti, jei būtų prarasta galimybė atlikti numatytą artėjimo tūpti ir tūpimo operaciją.“;
                                             
                                          
                              
                                    j)
                                 
                                 
                                    CAT.OP.MPA.185 dalis pakeičiama taip:
                                    „CAT.OP.MPA.185 Degalų ir (arba) energijos schema. Degalų ir (arba) energijos apskaitos skrydžio metu politika. Lėktuvai
                                    
                                                a)
                                             
                                             
                                                Vežėjas nustato degalų ir (arba) energijos apskaitos skrydžio metu procedūras, kuriomis užtikrinama:
                                                
                                                            1)
                                                         
                                                         
                                                            nuolatinis planavimo etape (prieš skrydį arba skrydžio metu keičiant planą, arba abiem atvejais) padarytų prielaidų patvirtinimas;
                                                         
                                                      
                                                            2)
                                                         
                                                         
                                                            pakartotinė analizė ir prireikus koregavimas;
                                                         
                                                      
                                                            3)
                                                         
                                                         
                                                            kad orlaivyje likęs naudotinų degalų ir (arba) energijos kiekis būtų apsaugotas ir būtų ne mažesnis kaip kiekis, būtinas norint pasiekti aerodromą, kuriame galima saugiai nutūpti, ir
                                                         
                                                      
                                                            4)
                                                         
                                                         
                                                            taikant 1, 2 ir 3 papunkčius, registruojami aktualūs degalų ir (arba) energijos duomenys.
                                                         
                                                      
                                          
                                                b)
                                             
                                             
                                                Vežėjas nustato procedūras, pagal kurias reikalaujama, kad orlaivio vadas gautų informaciją apie vėlavimą iš patikimo šaltinio, kai dėl nenumatytų aplinkybių paskirties aerodrome gali tekti tūpti turint mažiau nei galutinę degalų ir (arba) energijos atsargą, pridėjus bet kurį iš šių elementų:
                                                
                                                            1)
                                                         
                                                         
                                                            degalus ir (arba) energiją, reikalingus pasiekti atsarginiam aerodromui, jei reikia, arba
                                                         
                                                      
                                                            2)
                                                         
                                                         
                                                            degalus ir (arba) energiją, reikalingus pasiekti izoliuotam aerodromui.
                                                         
                                                      
                                          
                                                c)
                                             
                                             
                                                Orlaivio vadas praneša skrydžių valdymo tarnybai (ATC) apie minimalią degalų ir (arba) energijos būseną, deklaruodamas „MINIMUM FUEL“, kai jis:
                                                
                                                            1)
                                                         
                                                         
                                                            yra įsipareigojęs nutūpti konkrečiame aerodrome ir
                                                         
                                                      
                                                            2)
                                                         
                                                         
                                                            yra apskaičiavęs, kad bet koks esamo leidimo tūpti tame aerodrome pakeitimas gali lemti tūpimą su mažesniu degalų ir (arba) energijos kiekiu nei planinė galutinė degalų ir (arba) energijos atsarga.
                                                         
                                                      
                                          
                                                d)
                                             
                                             
                                                Orlaivio vadas paskelbia avarinę padėtį, susijusią su degalais ir (arba) energija, transliuodamas „MAYDAY MAYDAY MAYDAY FUEL“, kai apskaičiuotas tupiant artimiausiame aerodrome, kuriame galima saugiai nutūpti, turimas naudotinų degalų ir (arba) energijos kiekis yra mažesnis nei planinė galutinė degalų ir (arba) energijos atsarga.“;
                                             
                                          
                              
                                    k)
                                 
                                 
                                    CAT.OP.MPA.186 dalis išbraukiama;
                                 
                              
                                    l)
                                 
                                 
                                    CAT.OP.MPA.190 dalis pakeičiama taip:
                                    „CAT.OP.MPA.190 degalų ir (arba) energijos schema. Sraigtasparniai
                                    
                                                a)
                                             
                                             
                                                Vežėjas sukuria, įgyvendina ir prižiūri degalų ir (arba) energijos schemą, kurią sudaro:
                                                
                                                            1)
                                                         
                                                         
                                                            degalų ir (arba) energijos planavimo ir plano keitimo skrydžio metu politika; ir
                                                         
                                                      
                                                            2)
                                                         
                                                         
                                                            degalų ir (arba) energijos apskaitos skrydžio metu politika.
                                                         
                                                      
                                          
                                                b)
                                             
                                             
                                                Degalų ir (arba) energijos schema:
                                                
                                                            1)
                                                         
                                                         
                                                            turi būti tinkama vykdomų skrydžių tipui (-ams) ir
                                                         
                                                      
                                                            2)
                                                         
                                                         
                                                            turi atitikti vežėjo gebėjimą remti jos įgyvendinimą.
                                                         
                                                      
                                          
                                                c)
                                             
                                             
                                                Degalų ir (arba) energijos schemą ir visus jos pakeitimus iš anksto tvirtina kompetentinga institucija.“;
                                             
                                          
                              
                                    m)
                                 
                                 
                                    įterpiamos CAT.OP.MPA.191 ir CAT.OP.MPA.192 dalys:
                                    „CAT.OP.MPA.191 Degalų ir (arba) energijos schema. Degalų ir (arba) energijos planavimo ir plano keitimo skrydžio metu politika. Sraigtasparniai
                                    
                                                a)
                                             
                                             
                                                Kaip degalų ir (arba) energijos schemos sudedamąją dalį vežėjas nustato degalų ir (arba) energijos planavimo ir plano keitimo skrydžio metu politiką, kad užtikrintų, jog orlaivyje būtų pakankamai naudotinų degalų ir (arba) energijos, kad būtų galima saugiai užbaigti planuojamą skrydį ir kad būtų galima nukrypti nuo planuojamo skrydžio.
                                             
                                          
                                                b)
                                             
                                             
                                                Vežėjas užtikrina, kad planuojant skrydžių degalus ir (arba) energiją būtų vadovaujamasi bent:
                                                
                                                            1)
                                                         
                                                         
                                                            skrydžių vykdymo vadove pateiktomis procedūromis ir:
                                                            
                                                                        i)
                                                                     
                                                                     
                                                                        naujausiais konkretaus orlaivio degalų ir (arba) energijos sunaudojimo kontrolės sistemos duomenimis arba
                                                                     
                                                                  
                                                                        ii)
                                                                     
                                                                     
                                                                        orlaivio gamintojo pateiktais duomenimis ir
                                                                     
                                                                  
                                                      
                                                            2)
                                                         
                                                         
                                                            sąlygomis, kuriomis turės būti vykdomas skrydis, įskaitant:
                                                            
                                                                        i)
                                                                     
                                                                     
                                                                        orlaivio degalų ir (arba) energijos sunaudojimo duomenis;
                                                                     
                                                                  
                                                                        ii)
                                                                     
                                                                     
                                                                        numatomas mases;
                                                                     
                                                                  
                                                                        iii)
                                                                     
                                                                     
                                                                        numatomas meteorologines sąlygas;
                                                                     
                                                                  
                                                                        iv)
                                                                     
                                                                     
                                                                        atidėtų techninės priežiūros elementų ir (arba) konfigūracijos nuokrypių poveikį ir
                                                                     
                                                                  
                                                                        v)
                                                                     
                                                                     
                                                                        oro navigacijos paslaugų teikėjų nustatytas procedūras ir apribojimus.
                                                                     
                                                                  
                                                      
                                          
                                                c)
                                             
                                             
                                                Vežėjas užtikrina, kad prieš skrydį apskaičiuojamas skrydžiui reikalingas degalų ir (arba) energijos kiekis apimtų:
                                                
                                                            1)
                                                         
                                                         
                                                            degalus ir (arba) energiją riedėjimui, kurių turi būti ne mažiau kaip kiekis, kurį numatyta sunaudoti iki pakilimo;
                                                         
                                                      
                                                            2)
                                                         
                                                         
                                                            degalus ir (arba) energiją kelionei;
                                                         
                                                      
                                                            3)
                                                         
                                                         
                                                            degalus ir (arba) energiją ypatingajam atvejui;
                                                         
                                                      
                                                            4)
                                                         
                                                         
                                                            degalus ir (arba) energiją skrydžiui į atsarginį paskirties aerodromą, jei būtinas atsarginis paskirties aerodromas;
                                                         
                                                      
                                                            5)
                                                         
                                                         
                                                            galutinę degalų ir (arba) energijos atsargą, kuri turi būti ne mažesnė kaip:
                                                            
                                                                        i)
                                                                     
                                                                     
                                                                        jei skrydis vykdomas pagal vizualiųjų skrydžių taisykles (VFR) ir dieną pagal vizualiuosius antžeminius orientyrus, 20 minučių degalų ir (arba) energijos skrendant didžiausio nuotolio greičiu, arba
                                                                     
                                                                  
                                                                        ii)
                                                                     
                                                                     
                                                                        jei skrydis vykdomas pagal VFR ir ne pagal vizualiuosius antžeminius orientyrus arba naktį, 30 minučių degalų ir (arba) energijos skrendant didžiausio nuotolio greičiu, arba
                                                                     
                                                                  
                                                                        iii)
                                                                     
                                                                     
                                                                        jei skrydis vykdomas pagal skrydžių pagal prietaisus taisykles (IFR), 30 minučių skrydžiui laukimo greičiu 1 500 pėdų (450 m) aukštyje virš aerodromo aukščio standartinėmis sąlygomis, kiekį apskaičiuojant pagal atvykus į atsarginį paskirties aerodromą arba, kai atsarginis paskirties aerodromas nebūtinas, į paskirties aerodromą apskaičiuotą sraigtasparnio masę.
                                                                     
                                                                  
                                                      
                                                            6)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            7)
                                                         
                                                         
                                                            orlaivio vado nuožiūra būtinus papildomus degalus ir (arba) energiją.
                                                         
                                                      
                                          
                                                d)
                                             
                                             
                                                Vežėjas užtikrina, kad jei skrydis turi būti vykdomas kitu maršrutu arba į kitą nei iš pradžių planuota paskirties aerodromą, plano keitimo skrydžio metu procedūros, pagal kurias apskaičiuojamas reikiamas naudotinų degalų ir (arba) energijos kiekis, apimtų:
                                                
                                                            1)
                                                         
                                                         
                                                            kelionės degalus ir (arba) energiją likusiam skrydžiui;
                                                         
                                                      
                                                            2)
                                                         
                                                         
                                                            degalų ir (arba) energijos atsargą, kurią sudaro:
                                                            
                                                                        i)
                                                                     
                                                                     
                                                                        degalai ir (arba) energija ypatingajam atvejui;
                                                                     
                                                                  
                                                                        ii)
                                                                     
                                                                     
                                                                        degalai ir (arba) energija skrydžiui į atsarginį paskirties aerodromą, jei būtinas atsarginis paskirties aerodromas;
                                                                     
                                                                  
                                                                        iii)
                                                                     
                                                                     
                                                                        galutinė degalų ir (arba) energijos atsarga ir
                                                                     
                                                                  
                                                                        iv)
                                                                     
                                                                     
                                                                        papildomi degalai ir (arba) energija, jeigu būtina atsižvelgiant į skrydžio tipą;
                                                                     
                                                                  
                                                      
                                                            3)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            4)
                                                         
                                                         
                                                            orlaivio vado nuožiūra būtinus papildomus degalus ir (arba) energiją.
                                                         
                                                      
                                          
                                                e)
                                             
                                             
                                                Vietoj b–d punktų sraigtasparniams, kurių didžiausioji sertifikuotoji kilimo masė (MCTOM) neviršija 3 175 kg, skrendantiems dieną maršrutais, kurių laikomasi pagal vizualiuosius antžeminius orientyrus, arba vykdantiems vietinius skrydžius (LHO) degalų ir (arba) energijos politika turi užtikrinti, kad pabaigus skrydį ar skrydžių seką galutinės degalų ir (arba) energijos atsargos pakaktų:
                                                
                                                            1)
                                                         
                                                         
                                                            30 minučių skrydžiui didžiausio nuotolio greičiu arba
                                                         
                                                      
                                                            2)
                                                         
                                                         
                                                            20 minučių skrydžiui didžiausio nuotolio greičiu, jei skrendama zonoje, kurioje nuolat yra tinkamų skrydžių aikštelių.
                                                         
                                                      
                                          „CAT.OP.MPA.192. Aerodromų ir skrydžių aikštelių parinkimas. Sraigtasparniai
                                    
                                                a)
                                             
                                             
                                                Skrydžiams meteorologinėmis sąlygomis pagal prietaisus (IMC) vežėjas parenka atsarginį kilimo aerodromą ne toliau kaip vienos valandos skrydžio įprastu kreiseriniu greičiu atstumu, jei dėl meteorologinių sąlygų taptų neįmanoma grįžti į išvykimo vietą.
                                             
                                          
                                                b)
                                             
                                             
                                                Planavimo etapu kiekvienam skrydžiui, vykdomam pagal skrydžių pagal prietaisus taisykles (IFR), vežėjas veiklos ir oro eismo paslaugų (ATS) skrydžių planuose parenka ir nurodo vieną ar daugiau aerodromų ar skrydžių aikštelių, kad įprasto skrydžio metu būtų galima pasinaudoti dviem saugaus tūpimo galimybėmis, išskyrus SPA.HOFO.120 dalies b punkte numatytą atvejį.
                                             
                                          
                                                c)
                                             
                                             
                                                Skrydžių planavimui vežėjas taiko tinkamas saugos atsargas, kad būtų atsižvelgta į galimą prognozuojamų meteorologinių sąlygų pablogėjimą numatytu tūpimo laiku.
                                             
                                          
                                                d)
                                             
                                             
                                                Kiekvienam IFR skrydžiui vežėjas užtikrina pakankamas priemones, kad būtų galima nuskristi į paskirties aerodromą ar bet kurį atsarginį paskirties aerodromą ir jame nutūpti, jei būtų prarasta galimybė atlikti numatytą artėjimo tūpti ir tūpimo operaciją.“;“
                                             
                                          
                              
                                    n)
                                 
                                 
                                    CAT.OP.MPA.195 dalis pakeičiama taip:
                                    „CAT.OP.MPA.195. Degalų ir (arba) energijos schema. Degalų ir (arba) energijos apskaitos skrydžio metu politika. Sraigtasparniai
                                    
                                                a)
                                             
                                             
                                                Vežėjas nustato procedūras, kuriomis užtikrinama, kad skrydžio metu būtų vykdomas degalų ir (arba) energijos tikrinimas ir apskaita.
                                             
                                          
                                                b)
                                             
                                             
                                                Orlaivio vadas stebi orlaivyje liekantį naudotinų degalų ir (arba) energijos kiekį, siekdamas užtikrinti, kad jis būtų apsaugotas ir ne mažesnis kaip kiekis, būtinas norint pasiekti aerodromą ar skrydžių aikštelę, kuriame (kurioje) galima saugiai nutūpti,
                                             
                                          
                                                c)
                                             
                                             
                                                Orlaivio vadas praneša skrydžių valdymo tarnybai (ATC) apie minimalią degalų ir (arba) energijos būseną, deklaruodamas „MINIMUM FUEL“, kai jis:
                                                
                                                            1)
                                                         
                                                         
                                                            yra įsipareigojęs tūpti aerodrome ar skrydžių aikštelėje ir
                                                         
                                                      
                                                            2)
                                                         
                                                         
                                                            yra apskaičiavęs, kad bet koks esamo leidimo tūpti tame aerodrome ar skrydžių aikštelėje pakeitimas gali lemti tūpimą su mažesniu degalų ir (arba) energijos kiekiu nei planinė galutinė degalų ir (arba) energijos atsarga.
                                                         
                                                      
                                          
                                                d)
                                             
                                             
                                                Orlaivio vadas paskelbia avarinę padėtį, susijusią su degalais ir (arba) energija, transliuodamas „MAYDAY MAYDAY MAYDAY FUEL“, kai apskaičiuotas tupiant artimiausiame aerodrome ar skrydžių aikštelėje, kuriame (kurioje) galima saugiai nutūpti, turimas naudotinų degalų ir (arba) energijos kiekis yra mažesnis nei planinė galutinė degalų ir (arba) energijos atsarga.“;
                                             
                                          
                              
                                    o)
                                 
                                 
                                    CAT.OP.MPA.200 dalis pakeičiama taip:
                                    „CAT.OP.MPA.200. Ypatingasis orlaivio degalų papildymas arba išpylimas
                                    
                                                a)
                                             
                                             
                                                Ypatingasis degalų papildymas arba išpylimas vykdomas tik tuo atveju, jei vežėjas:
                                                
                                                            1)
                                                         
                                                         
                                                            atliko rizikos vertinimą;
                                                         
                                                      
                                                            2)
                                                         
                                                         
                                                            yra parengęs procedūras ir
                                                         
                                                      
                                                            3)
                                                         
                                                         
                                                            yra parengęs savo darbuotojų, dalyvaujančių tokiose operacijose, mokymo programą.
                                                         
                                                      
                                          
                                                b)
                                             
                                             
                                                Ypatingasis degalų papildymas arba išpylimas taikomas:
                                                
                                                            1)
                                                         
                                                         
                                                            degalų papildymui veikiant varikliui arba sukantis keliamiesiems sraigtams;
                                                         
                                                      
                                                            2)
                                                         
                                                         
                                                            degalų papildymas arba išpylimui keleiviams lipant į orlaivį, esant jame arba išlipant iš jo ir
                                                         
                                                      
                                                            3)
                                                         
                                                         
                                                            plataus diapazono degalų papildymui ir išpylimui.
                                                         
                                                      
                                          
                                                c)
                                             
                                             
                                                Visos lėktuvų ypatingosios degalų papildymo ar išpylimo procedūros ir visi jų pakeitimai turi būti iš anksto patvirtinti kompetentingos institucijos.
                                             
                                          
                                                d)
                                             
                                             
                                                Sraigtasparnių degalų papildymo sukantis keliamiesiems sraigtams procedūros ir visi jų pakeitimai turi būti iš anksto patvirtinti kompetentingos institucijos.“;
                                             
                                          
                              
                                    p)
                                 
                                 
                                    CAT.OP.MPA.245 dalies a punkto 1 papunktis pakeičiamas taip:
                                    
                                                „1.
                                             
                                             
                                                pradeda skrydį arba“;
                                             
                                          
                              
                                    q)
                                 
                                 
                                    CAT.OP.MPA.246 dalies a punktas pakeičiamas taip:
                                    
                                                „a)
                                             
                                             
                                                apsisprendimo taško pagal sumažinto degalų ir (arba) energijos ypatingajam atvejui kiekio procedūrą arba“;
                                             
                                          
                              
                                    r)
                                 
                                 
                                    CAT.OP.MPA.260 dalis pakeičiama taip:
                                    „CAT.OP.MPA.260. Aprūpinimas degalais ir (arba) energija ir tepalais
                                    Orlaivio vadas pradeda skrydį arba jį tęsia, kai planas pakeičiamas skrydžio metu, tik tada, kai įsitikina, kad orlaivis yra aprūpintas bent suplanuotu naudotinų degalų ir (arba) energijos ir tepalų kiekiu, kad būtų galima saugiai užbaigti skrydį, atsižvelgiant į numatomas skrydžio sąlygas.“;
                                 
                              
                                    s)
                                 
                                 
                                    CAT.OP.MPA.280 dalis „Degalų apskaita skrydžio metu. Lėktuvai“ pakeičiama taip:
                                    „CAT.OP.MPA.280.
                                    
                                       [SPECIALIAI PALIKTA TUŠČIA].“;
                                 
                              
                                    t)
                                 
                                 
                                    CAT.OP.MPA.281 dalis išbraukiama;
                                 
                              
                                    u)
                                 
                                 
                                    CAT.POL.A.220 dalies f punktas pakeičiamas taip:
                                    
                                                „f)
                                             
                                             
                                                Numatoma lėktuvo masė taške, kuriame, kaip daroma prielaida, suges abu varikliai, negali būti mažesnė nei ta, kuri būtų įskaitant degalų ir (arba) energijos kiekį, pakankamą nuskristi iki numatyto tūpimo aerodromo ir atskristi ten ne žemiau kaip 1 500 pėdų (450 m) aukštyje tiesiai virš tūpimo zonos ir po to horizontaliai skristi 15 minučių atitinkamai kreiserine galia arba trauka.“;
                                             
                                          
                              
                                    v)
                                 
                                 
                                    CAT.POL.A.420 dalies d punktas pakeičiamas taip:
                                    
                                                „d)
                                             
                                             
                                                Numatoma lėktuvo masė taške, kuriame, kaip daroma prielaida, suges abu varikliai, negali būti mažesnė nei ta, kuri būtų įskaitant degalų ir (arba) energijos kiekį, pakankamą nuskristi iki numatyto tūpimo aerodromo ir atskristi ten ne žemiau kaip 1 500 pėdų (450 m) aukštyje tiesiai virš tūpimo zonos ir po to horizontaliai skristi 15 minučių atitinkamai kreiserine galia arba trauka.“;
                                             
                                          
                              
                                    w)
                                 
                                 
                                    CAT.IDE.A.195 dalies e punktas pakeičiamas taip:
                                    
                                                „e)
                                             
                                             
                                                Duomenų saito savirašio įrašymo pradžios ir pabaigos logikai taikomi reikalavimai yra tokie patys, kaip CAT.IDE.A.185 dalyje nurodyti kabinos pokalbių savirašio įrašymo pradžios ir pabaigos logikos reikalavimai.“;
                                             
                                          
                              
                  
                        5)
                     
                     
                        V priedas iš dalies keičiamas taip:
                        
                                    a)
                                 
                                 
                                    SPA.HEMS.150 dalis pakeičiama taip:
                                    „SPA.HEMS.150. Aprūpinimas degalais ir (arba) energija. Sušvelninimas
                                    Vietoj CAT.OP.MPA.191 dalies b, c ir d punktų, kai avarinės medicinos tarnybos sraigtasparnio (HEMS) misija vykdoma pagal vizualiųjų skrydžių taisykles (VFR) vietoje ir nustatytoje geografinėje teritorijoje, degalų ir (arba) energijos politika užtikrinama, kad užbaigus užduotį galutinės degalų ir (arba) energijos atsargos pakaktų:
                                    
                                                a)
                                             
                                             
                                                30 minučių skrydžiui didžiausio nuotolio greičiu arba
                                             
                                          
                                                b)
                                             
                                             
                                                20 minučių skrydžiui didžiausio nuotolio greičiu dieną, kai skrendama zonoje, kurioje nuolat yra tinkamų skrydžių aikštelių.“;
                                             
                                          
                              
                                    b)
                                 
                                 
                                    SPA.HEMS.155 dalis pakeičiama taip:
                                    „SPA.HEMS.155. Degalų papildymas kai sraigtasparnyje yra keleivių
                                    Degalų papildymo procedūra, kai keliamieji sraigtai nesisuka arba sukasi nustatoma pagal CAT.OP.MPA.200 dalį „Ypatingasis orlaivio degalų papildymas arba išpylimas“.“;
                                 
                              
                                    c)
                                 
                                 
                                    SPA.HOFO.120 dalies a punktas pakeičiamas taip:
                                    
                                                „a)
                                             
                                             
                                                
                                                   Paskirties atsarginis aerodromas sausumoje. Nukrypstant nuo CAT.OP.MPA.192, NCC.OP.152 ir SPO.OP.151 dalių, vykdydamas skrydžius iš jūroje esančios vietos į sausumos aerodromą įgulos vadas arba orlaivio vadas operatyviniame skrydžio plane neprivalo nurodyti paskirties atsarginio aerodromo, jeigu:
                                                
                                                            1)
                                                         
                                                         
                                                            paskirties aerodromas yra laikomas pakrantės aerodromu arba
                                                         
                                                      
                                                            2)
                                                         
                                                         
                                                            užtikrinta atitiktis šiems kriterijams:
                                                            
                                                                        i)
                                                                     
                                                                     
                                                                        paskirties aerodromas yra paskelbęs artėjimo tūpti pagal prietaisus procedūrą,
                                                                     
                                                                  
                                                                        ii)
                                                                     
                                                                     
                                                                        skrydis trunka trumpiau nei 3 valandas ir
                                                                     
                                                                  
                                                                        iii)
                                                                     
                                                                     
                                                                        paskelbtoje orų prognozėje, galiojančioje nuo 1 valandos prieš numatytą tūpimo laiką iki 1 valandos po numatyto tūpimo laiko, nurodyta, kad:
                                                                        
                                                                                    A)
                                                                                 
                                                                                 
                                                                                    debesų padas bent 700 pėdų viršys mažiausią vertę, nustatytą artėjimo tūpti pagal prietaisus procedūroje, arba bus 1 000 pėdų virš paskirties aerodromo (taikoma didesnioji vertė), ir
                                                                                 
                                                                              
                                                                                    B)
                                                                                 
                                                                                 
                                                                                    matomumas bus bent 2 500 metrų.“;
                                                                                 
                                                                              
                                                                  
                                                      
                                          
                              
                                    d)
                                 
                                 
                                    SPA.SET-IMC.110 dalies l punktas pakeičiamas taip:
                                    
                                                „l)
                                             
                                             
                                                avarinio variklio galios valdymo įtaisą, kuris užtikrintų galimybę varikliui nuolat veikti pakankamos galios intervale, kad būtų galima saugiai užbaigti skrydį, jei įvyktų bet koks pagrįstai tikėtinas degalų ir (arba) energijos tiekimo valdymo įrenginio gedimas.“;
                                             
                                          
                              
                  
                        6)
                     
                     
                        VI priedas iš dalies keičiamas taip:
                        
                                    a)
                                 
                                 
                                    NCC.OP.105 dalis pakeičiama taip:
                                    „NCC.OP.105. Izoliuotų aerodromų specifikacija. Lėktuvai
                                    Parinkdamas atsarginius aerodromus ir spręsdamas dėl degalų ir (arba) energijos planavimo ir plano keitimo politikos, vežėjas aerodromo nelaiko izoliuotu, jei skrydis iki artimiausio atsarginio paskirties aerodromo, kuriame yra tinkamos oro sąlygos, trunka ilgiau nei:
                                    
                                                a)
                                             
                                             
                                                60 minučių skrendant lėktuvais su stūmokliniais varikliais arba
                                             
                                          
                                                b)
                                             
                                             
                                                90 minučių skrendant lėktuvais su turbininiais varikliais.“;
                                             
                                          
                              
                                    b)
                                 
                                 
                                    NCC.OP.130 ir NCC.OP.131 dalys pakeičiamos taip:
                                    „NCC.OP.130. Degalų ir (arba) energijos schema. Lėktuvai ir sraigtasparniai
                                    
                                                a)
                                             
                                             
                                                Vežėjas sukuria, įgyvendina ir prižiūri degalų ir (arba) energijos schemą, kurią sudaro:
                                                
                                                            1)
                                                         
                                                         
                                                            degalų ir (arba) energijos planavimo ir plano keitimo skrydžio metu politika; ir
                                                         
                                                      
                                                            2)
                                                         
                                                         
                                                            degalų ir (arba) energijos apskaitos skrydžio metu politika.
                                                         
                                                      
                                          
                                                b)
                                             
                                             
                                                Degalų ir (arba) energijos schema:
                                                
                                                            1)
                                                         
                                                         
                                                            turi būti tinkama vykdomų skrydžių tipui (-ams) ir
                                                         
                                                      
                                                            2)
                                                         
                                                         
                                                            turi atitikti vežėjo gebėjimą remti jos įgyvendinimą.
                                                         
                                                      
                                          NCC.OP.131. Degalų ir (arba) energijos schema. Degalų ir (arba) energijos planavimo ir plano keitimo skrydžio metu politika. Lėktuvai ir sraigtasparniai
                                    
                                                a)
                                             
                                             
                                                Kaip degalų ir (arba) energijos schemos sudedamąją dalį vežėjas nustato degalų ir (arba) energijos planavimo ir plano keitimo skrydžio metu politiką, kad užtikrintų, jog orlaivyje būtų pakankamai naudotinų degalų ir (arba) energijos, kad būtų galima saugiai užbaigti planuojamą skrydį ir kad būtų galima nukrypti nuo planuojamo skrydžio.
                                             
                                          
                                                b)
                                             
                                             
                                                Vežėjas užtikrina, kad planuojant skrydžių degalus ir (arba) energiją būtų vadovaujamasi bent:
                                                
                                                            1)
                                                         
                                                         
                                                            skrydžių vykdymo vadove pateiktomis procedūromis ir:
                                                            
                                                                        i)
                                                                     
                                                                     
                                                                        naujausiais konkretaus orlaivio degalų ir (arba) energijos suvartojimo stebėjimo sistemos duomenimis arba, jei tokių duomenų nėra,
                                                                     
                                                                  
                                                                        ii)
                                                                     
                                                                     
                                                                        orlaivio gamintojo pateiktais duomenimis ir
                                                                     
                                                                  
                                                      
                                                            2)
                                                         
                                                         
                                                            sąlygomis, kuriomis turės būti vykdomas skrydis, įskaitant:
                                                            
                                                                        i)
                                                                     
                                                                     
                                                                        orlaivio degalų ir (arba) energijos sunaudojimo duomenis;
                                                                     
                                                                  
                                                                        ii)
                                                                     
                                                                     
                                                                        numatomas mases;
                                                                     
                                                                  
                                                                        iii)
                                                                     
                                                                     
                                                                        numatomas meteorologines sąlygas;
                                                                     
                                                                  
                                                                        iv)
                                                                     
                                                                     
                                                                        atidėtų techninės priežiūros elementų ir (arba) konfigūracijos nuokrypių poveikį ir
                                                                     
                                                                  
                                                                        v)
                                                                     
                                                                     
                                                                        numatomus vėlavimus.
                                                                     
                                                                  
                                                      
                                          
                                                c)
                                             
                                             
                                                Vežėjas užtikrina, kad prieš skrydį apskaičiuojamas lėktuvo skrydžiui reikalingas degalų ir (arba) energijos kiekis apimtų:
                                                
                                                            1)
                                                         
                                                         
                                                            degalus ir (arba) energiją riedėjimui, kurių turi būti ne mažiau kaip kiekis, kurį numatyta sunaudoti iki pakilimo;
                                                         
                                                      
                                                            2)
                                                         
                                                         
                                                            degalus ir (arba) energiją kelionei, kurių reikia tam, kad lėktuvas galėtų skristi nuo pakilimo arba skrydžio plano pakeitimo vietos iki tūpimo paskirties aerodrome;
                                                         
                                                      
                                                            3)
                                                         
                                                         
                                                            degalus ir (arba) energiją ypatingajam atvejui, kurių reikia nenumatytiems veiksniams kompensuoti;
                                                         
                                                      
                                                            4)
                                                         
                                                         
                                                            degalus ir (arba) energiją atsarginiam paskirties aerodromui:
                                                            
                                                                        i)
                                                                     
                                                                     
                                                                        kai skrydis vykdomas pasirinkus bent vieną atsarginį paskirties aerodromą, tai yra degalų ir (arba) energijos kiekis, reikalingas nuskristi iš paskirties aerodromo į atsarginį paskirties aerodromą, arba,
                                                                     
                                                                  
                                                                        ii)
                                                                     
                                                                     
                                                                        kai skrydis vykdomas be atsarginio paskirties aerodromo, tai yra degalų ir (arba) energijos kiekis, kurį reikia turėti paskirties aerodrome, kad būtų kompensuotas atsarginio paskirties aerodromo nebuvimas;
                                                                     
                                                                  
                                                      
                                                            5)
                                                         
                                                         
                                                            galutinę degalų ir (arba) energijos atsargą, kuri apskaičiuojama kaip degalų ir (arba) energijos kiekis, sunaudojamas skrendant laukimo greičiu 1 500 pėdų (450 m) aukštyje virš aerodromo aukščio standartinėmis sąlygomis, atsižvelgiant į numatomą orlaivio masę pasiekus atsarginį paskirties aerodromą arba paskirties aerodromą, kai atsarginis paskirties aerodromas nebūtinas, ir kuris turi būti ne mažesnis kaip:
                                                            
                                                                        i)
                                                                     
                                                                     
                                                                        lėktuvų su stūmokliniais varikliais vykdant skrydžius pagal vizualiųjų skrydžių taisykles (VFR) naktį arba skrydžius pagal skrydžių pagal prietaisus taisykles (IFR) – degalų ir (arba) energijos kiekis, būtinas 45 minučių skrydžiui, arba,
                                                                     
                                                                  
                                                                        ii)
                                                                     
                                                                     
                                                                        lėktuvų su stūmokliniais varikliais vykdant VFR skrydžius dieną – degalų ir (arba) energijos kiekis, būtinas 30 minučių skrydžiui;
                                                                     
                                                                  
                                                                        iii)
                                                                     
                                                                     
                                                                        lėktuvų su turbininiais varikliais – degalų ir (arba) energijos kiekis, būtinas 30 minučių skrydžiui;
                                                                     
                                                                  
                                                      
                                                            6)
                                                         
                                                         
                                                            papildomus degalus ir (arba) energiją, jeigu būtina atsižvelgiant į skrydžio tipą; tai degalų ir (arba) energijos kiekis, būtinas, kad lėktuvas galėtų saugiai nutūpti degalų ir (arba) energijos atsarginiame maršruto aerodrome (pagal kritinį degalų ir (arba) energijos atsarginio maršruto aerodromo scenarijų) įvykus variklio gedimui arba sumažėjus hermetiškumui, dėl kurio labai padidėja degalų ir (arba) energijos sąnaudos, darant prielaidą, kad toks gedimas įvyksta labiausiai kritiniame maršruto taške; šie papildomi degalai ir (arba) energija reikalingi tik tuo atveju, jei pagal c punkto 2–5 papunkčius apskaičiuoto minimalaus degalų ir (arba) energijos kiekio nepakanka tokiam įvykiui;
                                                         
                                                      
                                                            7)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            8)
                                                         
                                                         
                                                            orlaivio vado nuožiūra būtinus papildomus degalus ir (arba) energiją.
                                                         
                                                      
                                          
                                                d)
                                             
                                             
                                                Vežėjas užtikrina, kad prieš skrydį apskaičiuojamas sraigtasparnio skrydžiui reikalingas degalų ir (arba) energijos kiekis apimtų visus šiuos dalykus:
                                                
                                                            1)
                                                         
                                                         
                                                            degalų ir (arba) energijos kiekį, kurio reikia nuskristi į aerodromą arba skrydžių aikštelę, kuriame (kurioje) numatoma tūpti;
                                                         
                                                      
                                                            2)
                                                         
                                                         
                                                            jeigu būtinas atsarginis paskirties aerodromas – atsarginiam paskirties aerodromui numatytą degalų ir (arba) energijos kiekį, kurio reikia norint įvykdyti nutrauktą artėjimą tūpti numatyto tūpimo aerodrome arba skrydžių aikštelėje ir po to nuskristi į nustatytą atsarginį paskirties aerodromą, priartėti tūpti ir nutūpti; ir
                                                         
                                                      
                                                            3)
                                                         
                                                         
                                                            galutinę degalų ir (arba) energijos atsargą, kuri turi būti ne mažesnė kaip:
                                                            
                                                                        i)
                                                                     
                                                                     
                                                                        skrydžiams pagal VFR – degalų ir (arba) energijos kiekį, kurio reikia bent 20 minučių skrydžiui didžiausio nuotolio greičiu, arba,
                                                                     
                                                                  
                                                                        ii)
                                                                     
                                                                     
                                                                        skrydžiams pagal IFR – degalų ir (arba) energijos kiekį, kurio reikia bent 30 minučių skrydžiui laukimo greičiu 450 m (1 500 pėdų) aukštyje virš numatyto tūpimo aerodromo arba skrydžių aikštelės arba atsarginio paskirties aerodromo arba skrydžių aikštelės standartinėmis temperatūros sąlygomis.
                                                                     
                                                                  
                                                      
                                          
                                                e)
                                             
                                             
                                                Vežėjas užtikrina, kad jei skrydis turi būti vykdomas į kitą paskirties aerodromą nei iš pradžių planuotas, būtų nustatytos plano keitimo skrydžio metu procedūros, pagal kurias būtų apskaičiuojamas reikiamas naudotinų degalų ir (arba) energijos kiekis, ir kad vykdant skrydį lėktuvu būtų laikomasi c punkto 2–7 papunkčių, o vykdant skrydį sraigtasparniu – d punkto reikalavimų.
                                             
                                          
                                                f)
                                             
                                             
                                                Įgulos vadas pradeda skrydį arba jį tęsia, kai planas pakeičiamas skrydžio metu, tik tada, kai įsitikina, kad orlaivyje yra bent suplanuotas naudotinų degalų ir (arba) energijos ir tepalų kiekis, kad būtų galima saugiai užbaigti skrydį.“;
                                             
                                          
                              
                                    c)
                                 
                                 
                                    NCC.OP.151 dalies b punktas pakeičiamas taip:
                                    
                                                „b)
                                             
                                             
                                                numatyto tūpimo vieta laikoma izoliuotu aerodromu ir:
                                                
                                                            1)
                                                         
                                                         
                                                            numatyto tūpimo aerodrome yra nustatyta artėjimo tūpti pagal prietaisus procedūra ir
                                                         
                                                      
                                                            2)
                                                         
                                                         
                                                            naujausia meteorologinė informacija rodo, kad 2 valandas prieš numatytą atvykimo laiką ir 2 valandas po jo bus šios meteorologinės sąlygos:
                                                            
                                                                        i)
                                                                     
                                                                     
                                                                        debesų padas bent 300 m (1 000 pėdų) viršys pagal artėjimo tūpti pagal prietaisus procedūrą nustatytą mažiausiąją vertę ir
                                                                     
                                                                  
                                                                        ii)
                                                                     
                                                                     
                                                                        matomumas bus bent 5,5 km arba 4 km viršys pagal procedūrą nustatytą mažiausiąją vertę.“;
                                                                     
                                                                  
                                                      
                                          
                              
                                    d)
                                 
                                 
                                    NCC.OP.155 dalies b punktas pakeičiamas taip:
                                    
                                                „b)
                                             
                                             
                                                Naudojant visų kitų tipų degalus ir (arba) energiją imamasi būtinų atsargumo priemonių, o orlaivyje turi būti pakankamai kvalifikuotų darbuotojų, pasirengusių pačiomis praktiškiausiomis ir skubiausiomis turimomis priemonėmis pradėti evakuaciją iš orlaivio ir jai vadovauti.“;
                                             
                                          
                              
                                    e)
                                 
                                 
                                    įterpiama NCC.OP.157 dalis:
                                    „NCC.OP.157. Degalų papildymas veikiant varikliui (-iams) ir (arba) sukantis keliamiesiems sraigtams. Sraigtasparniai
                                    
                                                a)
                                             
                                             
                                                Degalų pildymas veikiant varikliui (-iams) ir (arba) sukantis keliamiesiems sraigtams atliekamas tik:
                                                
                                                            1)
                                                         
                                                         
                                                            kai neįlaipinami ir neišlaipinami keleiviai;
                                                         
                                                      
                                                            2)
                                                         
                                                         
                                                            jei aerodromo arba skrydžių aikštelės naudotojas leidžia vykdyti tokias operacijas;
                                                         
                                                      
                                                            3)
                                                         
                                                         
                                                            laikantis orlaivio naudojimo vadove (AFM) nustatytų konkrečių procedūrų ir apribojimų;
                                                         
                                                      
                                                            4)
                                                         
                                                         
                                                            naudojant JET A arba JET A-1 rūšių degalus ir
                                                         
                                                      
                                                            5)
                                                         
                                                         
                                                            turint tinkamas gelbėjimo ir gaisro gesinimo (RFF) priemones ar įrangą.
                                                         
                                                      
                                          
                                                b)
                                             
                                             
                                                Vežėjas įvertina riziką, susijusią su degalų papildymu veikiant varikliui (-iams) ir (arba) sukantis keliamiesiems sraigtams.
                                             
                                          
                                                c)
                                             
                                             
                                                Vežėjas nustato tinkamas procedūras, kurių turi laikytis visi susiję darbuotojai, kaip antai įgulos nariai ir antžemines operacijas vykdantys darbuotojai.
                                             
                                          
                                                d)
                                             
                                             
                                                Vežėjas išmoko savo įgulos narius ir užtikrina, kad dalyvaujantys antžemines operacijas vykdantys darbuotojai būtų tinkamai išmokyti.
                                             
                                          
                                                e)
                                             
                                             
                                                Vežėjas užtikrina, kad sraigtasparnių degalų papildymo veikiant varikliui (-iams) ir (arba) sukantis keliamiesiems sraigtams procedūra būtų nurodyta skrydžių vykdymo vadove. Šią procedūrą ir visus jos pakeitimus turi iš anksto patvirtinti kompetentinga institucija.“;
                                             
                                          
                              
                                    f)
                                 
                                 
                                    NCC.OP.205 dalis pakeičiama taip:
                                    „NCC.OP.205. Degalų ir (arba) energijos schema. Degalų ir (arba) energijos apskaitos skrydžio metu politika
                                    
                                                a)
                                             
                                             
                                                Vežėjas nustato procedūras, kuriomis užtikrinama, kad skrydžio metu būtų vykdomas degalų ir (arba) energijos tikrinimas ir apskaita.
                                             
                                          
                                                b)
                                             
                                             
                                                Įgulos vadas stebi orlaivyje liekantį naudotinų degalų ir (arba) energijos kiekį, siekdamas užtikrinti, kad jis būtų apsaugotas ir ne mažesnis kaip kiekis, būtinas norint pasiekti aerodromą ar skrydžių aikštelę, kuriame (kurioje) galima saugiai nutūpti,
                                             
                                          
                                                c)
                                             
                                             
                                                Įgulos vadas praneša skrydžių valdymo tarnybai (ATC) apie minimalią degalų ir (arba) energijos būseną, deklaruodamas „MINIMUM FUEL“, kai jis:
                                                
                                                            1)
                                                         
                                                         
                                                            yra įsipareigojęs tūpti konkrečiame aerodrome ar skrydžių aikštelėje ir
                                                         
                                                      
                                                            2)
                                                         
                                                         
                                                            yra apskaičiavęs, kad bet koks esamo leidimo tūpti tame aerodrome ar skrydžių aikštelėje pakeitimas gali lemti tūpimą su mažesniu degalų ir (arba) energijos kiekiu nei planinė galutinė degalų ir (arba) energijos atsarga.
                                                         
                                                      
                                          
                                                d)
                                             
                                             
                                                Įgulos vadas paskelbia avarinę padėtį, susijusią su degalais ir (arba) energija, transliuodamas „MAYDAY MAYDAY MAYDAY FUEL“, kai apskaičiuotas tupiant artimiausiame aerodrome ar skrydžių aikštelėje, kuriame (kurioje) galima saugiai nutūpti, turimas naudotinų degalų ir (arba) energijos kiekis yra mažesnis nei planinė galutinė degalų ir (arba) energijos atsarga.“;
                                             
                                          
                              
                                    g)
                                 
                                 
                                    NCC.POL.110 dalies a punkto 6, 7, 8 ir 9 papunkčiai pakeičiami taip:
                                    
                                                „6.
                                             
                                             
                                                degalų masė ir (arba) energijos kiekis kylant ir kelionės degalų masė ir (arba) energijos kiekis;
                                             
                                          
                                                7.
                                             
                                             
                                                suvartojamų medžiagų, išskyrus degalus ir (arba) energiją, masė, jei taikoma;
                                             
                                          
                                                8.
                                             
                                             
                                                krovos sudedamosios dalys, įskaitant keleivius, bagažą, krovinį ir balastą;
                                             
                                          
                                                9.
                                             
                                             
                                                kilimo, tūpimo ir nulinė degalų ir (arba) energijos masė;“;
                                             
                                          
                              
                  
                        7)
                     
                     
                        VII priedas iš dalies keičiamas taip:
                        
                                    a)
                                 
                                 
                                    NCO.OP.105 dalis pakeičiama taip:
                                    „NCO.OP.105. Izoliuotų aerodromų specifikacija. Lėktuvai
                                    Parinkdamas atsarginius aerodromus ir spręsdamas dėl aprūpinimo degalais ir (arba) energija, įgulos vadas aerodromo nelaiko izoliuotu, nebent skrydis iki artimiausio atsarginio paskirties aerodromo, kuriame yra tinkamos oro sąlygos, trunka ilgiau nei:
                                    
                                                a)
                                             
                                             
                                                60 minučių skrendant lėktuvais su stūmokliniais varikliais arba,
                                             
                                          
                                                b)
                                             
                                             
                                                90 minučių skrendant lėktuvais su turbininiais varikliais.“;
                                             
                                          
                              
                                    b)
                                 
                                 
                                    NCO.OP.125 dalis pakeičiama taip:
                                    „NCO.OP.125. Aprūpinimas degalais ir (arba) energija ir tepalais. Lėktuvai ir sraigtasparniai
                                    
                                                a)
                                             
                                             
                                                Įgulos vadas užtikrina, kad orlaivyje turimų degalų ir (arba) energijos ir tepalų kiekis būtų pakankamas, atsižvelgiant į meteorologines sąlygas, visus orlaivio veikimui įtakos turinčius elementus, numatomus skrydžio vėlavimus ir visus nenumatytus atvejus, kurie, kaip galima pagrįstai tikėtis, gali turėti įtakos skrydžiui.
                                             
                                          
                                                b)
                                             
                                             
                                                Įgulos vadas suplanuoja degalų ir (arba) energijos kiekį, kuris turi būti saugomas kaip galutinė degalų ir (arba) energijos atsarga, kad būtų užtikrintas saugus tūpimas. Įgulos vadas, nustatydamas galutinę degalų ir (arba) energijos atsargą, atsižvelgia į visus šiuos dalykus ir tokia pirmumo tvarka:
                                                
                                                            1)
                                                         
                                                         
                                                            pavojaus žmonėms ar turtui, kurį gali sukelti avarinis tūpimas pritrūkus degalų ir (arba) energijos, sunkumą ir
                                                         
                                                      
                                                            2)
                                                         
                                                         
                                                            nenumatytų aplinkybių, dėl kurių galutinė degalų ir (arba) energijos atsarga gali būti nebeapsaugota, tikimybę.
                                                         
                                                      
                                          
                                                c)
                                             
                                             
                                                Įgulos vadas pradeda skrydį tik tuo atveju, jei orlaivyje turima degalų ir (arba) energijos ir tepalų, kurių pakanka:
                                                
                                                            1)
                                                         
                                                         
                                                            kai atsarginio paskirties aerodromo nereikalaujama – skristi iki numatyto tūpimo aerodromo arba skrydžių aikštelės nepanaudojant galutinės degalų ir (arba) energijos atsargos arba
                                                         
                                                      
                                                            2)
                                                         
                                                         
                                                            kai reikalaujama atsarginio paskirties aerodromo – skristi iki numatyto tūpimo aerodromo arba skrydžių aikštelės ir po to iki atsarginio aerodromo nepanaudojant galutinės degalų ir (arba) energijos atsargos.“;
                                                         
                                                      
                                          
                              
                                    c)
                                 
                                 
                                    NCO.OP.126 dalis išbraukiama;
                                 
                              
                                    d)
                                 
                                 
                                    NCO.OP.145 dalies b punktas pakeičiamas taip:
                                    
                                                „b)
                                             
                                             
                                                Visų kitų rūšių degalai ir (arba) energija į orlaivį nepildomi, kai keleiviai lipa į orlaivį, yra orlaivyje ar iš jo išlipa, nebent tokį pildymą prižiūri įgulos vadas arba kiti kvalifikuoti darbuotojai, pasirengę pačiomis praktiškiausiomis ir skubiausiomis turimomis priemonėmis pradėti evakuaciją iš orlaivio ir jai vadovauti.“;
                                             
                                          
                              
                                    e)
                                 
                                 
                                    įterpiama NCO.OP.147 dalis:
                                    „NCO.OP.147. Degalų papildymas veikiant varikliui (-iams) ir (arba) sukantis keliamiesiems sraigtams. Sraigtasparniai
                                    Degalų pildymas veikiant varikliui (-iams) ir (arba) sukantis keliamiesiems sraigtams atliekamas tik jei kartu laikomasi visų šių sąlygų:
                                    
                                                a)
                                             
                                             
                                                išjungti arba iš naujo paleisti variklį yra nepraktiška;
                                             
                                          
                                                b)
                                             
                                             
                                                laikomasi orlaivio naudojimo vadove (AFM) nustatytų konkrečių procedūrų ir apribojimų;
                                             
                                          
                                                c)
                                             
                                             
                                                pilami JET A arba JET A-1 rūšių degalai;
                                             
                                          
                                                d)
                                             
                                             
                                                orlaivyje nėra keleivių ar užduočių specialistų, jie neįlaipinami ir neišlaipinami;
                                             
                                          
                                                e)
                                             
                                             
                                                aerodromo arba skrydžių aikštelės naudotojas leidžia vykdyti tokias operacijas;
                                             
                                          
                                                f)
                                             
                                             
                                                turimos tinkamos gelbėjimo ir gaisro gesinimo (RFF) priemonės ar įranga ir
                                             
                                          
                                                g)
                                             
                                             
                                                vykdoma pagal kontrolinį sąrašą, į kurį įtraukta:
                                                
                                                            1)
                                                         
                                                         
                                                            įprastos ir avarinės procedūros;
                                                         
                                                      
                                                            2)
                                                         
                                                         
                                                            būtina įranga;
                                                         
                                                      
                                                            3)
                                                         
                                                         
                                                            visi apribojimai ir
                                                         
                                                      
                                                            4)
                                                         
                                                         
                                                            įgulos vado ir, jei taikoma, įgulos narių ir užduočių specialistų pareigos ir atsakomybė.“;
                                                         
                                                      
                                          
                              
                                    f)
                                 
                                 
                                    NCO.OP.185 dalis pakeičiama taip:
                                    „NCO.OP.185. Degalų ir (arba) energijos apskaita skrydžio metu
                                    
                                                a)
                                             
                                             
                                                Įgulos vadas stebi orlaivyje liekantį naudotinų degalų ir (arba) energijos kiekį, siekdamas užtikrinti, kad jis būtų apsaugotas ir ne mažesnis kaip kiekis, būtinas norint pasiekti aerodromą ar skrydžių aikštelę, kuriame (kurioje) galima saugiai nutūpti,
                                             
                                          
                                                b)
                                             
                                             
                                                Valdomojo skrydžio įgulos vadas praneša skrydžių valdymo tarnybai (ATC) apie minimalią degalų ir (arba) energijos būseną, deklaruodamas „MINIMUM FUEL“, kai jis:
                                                
                                                            1)
                                                         
                                                         
                                                            yra įsipareigojęs tūpti konkrečiame aerodrome ar skrydžių aikštelėje ir
                                                         
                                                      
                                                            2)
                                                         
                                                         
                                                            yra apskaičiavęs, kad bet koks esamo leidimo tūpti tame aerodrome ar skrydžių aikštelėje pakeitimas gali lemti tūpimą su mažesniu degalų ir (arba) energijos kiekiu nei planinė galutinė degalų ir (arba) energijos atsarga.
                                                         
                                                      
                                          
                                                c)
                                             
                                             
                                                Valdomojo skrydžio įgulos vadas paskelbia avarinę padėtį, susijusią su degalais ir (arba) energija, transliuodamas „MAYDAY MAYDAY MAYDAY FUEL“, kai apskaičiuotas tupiant artimiausiame aerodrome ar skrydžių aikštelėje, kuriame (kurioje) galima saugiai nutūpti, turimas naudotinų degalų ir (arba) energijos kiekis yra mažesnis nei planinė galutinė degalų ir (arba) energijos atsarga.“;
                                             
                                          
                              
                                    g)
                                 
                                 
                                    NCO.SPEC.135 ir NCO.SPEC.140 dalys išbraukiamos;
                                 
                              
                  
                        8)
                     
                     
                        VIII priedas iš dalies keičiamas taip:
                        
                                    a)
                                 
                                 
                                    SPO.OP.105 dalis pakeičiama taip:
                                    „SPO.OP.105. Izoliuotų aerodromų specifikacija. Lėktuvai
                                    Parinkdamas atsarginius aerodromus ir spręsdamas dėl degalų ir (arba) energijos planavimo ir plano keitimo politikos, vežėjas aerodromo nelaiko izoliuotu, jei skrydis iki artimiausio atsarginio paskirties aerodromo, kuriame yra tinkamos oro sąlygos, trunka ilgiau nei:
                                    
                                                a)
                                             
                                             
                                                60 minučių skrendant lėktuvais su stūmokliniais varikliais arba
                                             
                                          
                                                b)
                                             
                                             
                                                90 minučių skrendant lėktuvais su turbininiais varikliais.“;
                                             
                                          
                              
                                    b)
                                 
                                 
                                    SPO.OP.130 ir SPO.OP.131 dalys pakeičiamos taip:
                                    „SPO.OP.130. Degalų ir (arba) energijos schema. Lėktuvai ir sraigtasparniai
                                    
                                                a)
                                             
                                             
                                                Vežėjas sukuria, įgyvendina ir prižiūri degalų ir (arba) energijos schemą, kurią sudaro:
                                                
                                                            1)
                                                         
                                                         
                                                            degalų ir (arba) energijos planavimo ir plano keitimo skrydžio metu politika; ir
                                                         
                                                      
                                                            2)
                                                         
                                                         
                                                            degalų ir (arba) energijos apskaitos skrydžio metu politika.
                                                         
                                                      
                                          
                                                b)
                                             
                                             
                                                Degalų ir (arba) energijos schema:
                                                
                                                            1)
                                                         
                                                         
                                                            turi būti tinkama vykdomų skrydžių tipui (-ams) ir
                                                         
                                                      
                                                            2)
                                                         
                                                         
                                                            turi atitikti vežėjo gebėjimą remti jos įgyvendinimą.
                                                         
                                                      
                                          SPO.OP.131. Degalų ir (arba) energijos schema. Degalų ir (arba) energijos planavimo ir plano keitimo skrydžio metu politika. Lėktuvai ir sraigtasparniai
                                    
                                                a)
                                             
                                             
                                                Kaip degalų ir (arba) energijos schemos sudedamąją dalį vežėjas nustato degalų ir (arba) energijos planavimo ir plano keitimo skrydžio metu politiką, kad užtikrintų, jog orlaivyje būtų pakankamai naudotinų degalų ir (arba) energijos, kad būtų galima saugiai užbaigti planuojamą skrydį ir kad būtų galima nukrypti nuo planuojamo skrydžio.
                                             
                                          
                                                b)
                                             
                                             
                                                Vežėjas užtikrina, kad planuojant skrydžių degalus ir (arba) energiją būtų vadovaujamasi bent:
                                                
                                                            1)
                                                         
                                                         
                                                            skrydžių vykdymo vadove pateiktomis procedūromis ir:
                                                            
                                                                        i)
                                                                     
                                                                     
                                                                        naujausiais konkretaus orlaivio degalų ir (arba) energijos sunaudojimo kontrolės sistemos duomenimis arba, jei tokių duomenų nėra,
                                                                     
                                                                  
                                                                        ii)
                                                                     
                                                                     
                                                                        orlaivio gamintojo pateiktais duomenimis ir
                                                                     
                                                                  
                                                      
                                                            2)
                                                         
                                                         
                                                            veiklos sąlygomis, kuriomis turės būti vykdomas skrydis, įskaitant:
                                                            
                                                                        i)
                                                                     
                                                                     
                                                                        orlaivio degalų ir (arba) energijos sunaudojimo duomenis;
                                                                     
                                                                  
                                                                        ii)
                                                                     
                                                                     
                                                                        numatomas mases;
                                                                     
                                                                  
                                                                        iii)
                                                                     
                                                                     
                                                                        numatomas meteorologines sąlygas;
                                                                     
                                                                  
                                                                        iv)
                                                                     
                                                                     
                                                                        atidėtų techninės priežiūros elementų ir (arba) konfigūracijos nuokrypių poveikį; ir
                                                                     
                                                                  
                                                                        v)
                                                                     
                                                                     
                                                                        numatomus vėlavimus.
                                                                     
                                                                  
                                                      
                                          
                                                c)
                                             
                                             
                                                Vežėjas užtikrina, kad prieš skrydį apskaičiuojamas lėktuvo skrydžiui reikalingas degalų ir (arba) energijos kiekis apimtų:
                                                
                                                            1)
                                                         
                                                         
                                                            degalus ir (arba) energiją riedėjimui, kurių turi būti ne mažiau kaip kiekis, kurį numatyta sunaudoti iki pakilimo;
                                                         
                                                      
                                                            2)
                                                         
                                                         
                                                            degalus ir (arba) energiją kelionei, kurių reikia tam, kad lėktuvas galėtų skristi nuo pakilimo arba skrydžio plano pakeitimo vietos iki tūpimo paskirties aerodrome;
                                                         
                                                      
                                                            3)
                                                         
                                                         
                                                            degalus ir (arba) energiją ypatingajam atvejui, kurių reikia nenumatytiems veiksniams kompensuoti;
                                                         
                                                      
                                                            4)
                                                         
                                                         
                                                            degalus ir (arba) energiją atsarginiam paskirties aerodromui:
                                                            
                                                                        i)
                                                                     
                                                                     
                                                                        kai skrydis vykdomas pasirinkus bent vieną atsarginį paskirties aerodromą, tai yra degalų ir (arba) energijos kiekis, reikalingas nuskristi iš paskirties aerodromo į atsarginį paskirties aerodromą, arba
                                                                     
                                                                  
                                                                        ii)
                                                                     
                                                                     
                                                                        kai skrydis vykdomas be atsarginio paskirties aerodromo, tai yra degalų ir (arba) energijos kiekis, kurį reikia turėti paskirties aerodrome, kad būtų kompensuotas atsarginio paskirties aerodromo nebuvimas;
                                                                     
                                                                  
                                                      
                                                            5)
                                                         
                                                         
                                                            galutinę degalų ir (arba) energijos atsargą, kuri turi būti apsaugota, kad būtų užtikrintas saugus tūpimas; vežėjas, nustatydamas galutinę degalų ir (arba) energijos atsargą, atsižvelgia į visus šiuos dalykus ir tokia pirmumo tvarka:
                                                            
                                                                        i)
                                                                     
                                                                     
                                                                        pavojaus žmonėms ar turtui, kurį gali sukelti avarinis tūpimas pritrūkus degalų ir (arba) energijos, sunkumą;
                                                                     
                                                                  
                                                                        ii)
                                                                     
                                                                     
                                                                        nenumatytų aplinkybių, dėl kurių galutinė degalų ir (arba) energijos atsarga gali būti nebeapsaugota, tikimybę;
                                                                     
                                                                  
                                                      
                                                            6)
                                                         
                                                         
                                                            papildomus degalus ir (arba) energiją, jeigu būtina atsižvelgiant į skrydžio tipą; tai degalų ir (arba) energijos kiekis, būtinas, kad lėktuvas galėtų saugiai nutūpti degalų ir (arba) energijos atsarginiame maršruto aerodrome (pagal kritinį degalų ir (arba) energijos atsarginio maršruto aerodromo scenarijų) įvykus variklio gedimui arba sumažėjus hermetiškumui, dėl kurio labai padidėja degalų ir (arba) energijos sąnaudos, darant prielaidą, kad toks gedimas įvyksta labiausiai kritiniame maršruto taške; šie papildomi degalai ir (arba) energija reikalingi tik tuo atveju, jei pagal c punkto 2–5 papunkčius apskaičiuoto minimalaus degalų ir (arba) energijos kiekio nepakanka tokiam įvykiui;
                                                         
                                                      
                                                            7)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            8)
                                                         
                                                         
                                                            įgulos vado nuožiūra būtinus papildomus degalus ir (arba) energiją.
                                                         
                                                      
                                          
                                                d)
                                             
                                             
                                                Vežėjas užtikrina, kad prieš skrydį apskaičiuojamas sraigtasparnio skrydžiui reikalingas degalų ir (arba) energijos kiekis apimtų visus šiuos dalykus:
                                                
                                                            1)
                                                         
                                                         
                                                            degalų ir (arba) energijos kiekį, kurio reikia nuskristi į aerodromą arba skrydžių aikštelę, kuriame (kurioje) numatoma tūpti;
                                                         
                                                      
                                                            2)
                                                         
                                                         
                                                            jeigu reikalaujama atsarginio paskirties aerodromo – atsarginiam paskirties aerodromui numatytą degalų ir (arba) energijos kiekį, kurio reikia norint įvykdyti nutrauktą artėjimą tūpti numatyto tūpimo aerodrome arba skrydžių aikštelėje ir po to nuskristi į nustatytą atsarginį paskirties aerodromą, priartėti tūpti ir nutūpti, ir
                                                         
                                                      
                                                            3)
                                                         
                                                         
                                                            galutinę degalų ir (arba) energijos atsargą, kuri turi būti apsaugota, kad būtų užtikrintas saugus tūpimas; vežėjas, nustatydamas galutinę degalų ir (arba) energijos atsargą, atsižvelgia į visus šiuos dalykus ir tokia pirmumo tvarka:
                                                            
                                                                        i)
                                                                     
                                                                     
                                                                        pavojaus žmonėms ar turtui, kurį gali sukelti avarinis tūpimas pritrūkus degalų ir (arba) energijos, sunkumą ir
                                                                     
                                                                  
                                                                        ii)
                                                                     
                                                                     
                                                                        nenumatytų aplinkybių, dėl kurių galutinė degalų ir (arba) energijos atsarga gali būti nebeapsaugota, tikimybę;
                                                                     
                                                                  
                                                      
                                                            4)
                                                         
                                                         
                                                            papildomus degalus ir (arba) energiją, kurių reikia siekiant atsižvelgti į numatomus vėlavimus arba konkrečius veiklos apribojimus, ir
                                                         
                                                      
                                                            5)
                                                         
                                                         
                                                            įgulos vado nuožiūra būtinus papildomus degalus ir (arba) energiją.
                                                            
                                                                        e)
                                                                     
                                                                     
                                                                        Vežėjas užtikrina, kad jei skrydis turi būti vykdomas į kitą paskirties aerodromą nei iš pradžių planuotas, būtų nustatytos plano keitimo skrydžio metu procedūros, pagal kurias būtų apskaičiuojamas reikiamas naudotinų degalų ir (arba) energijos kiekis, ir kad vykdant skrydį lėktuvu būtų laikomasi c punkto 2–7 papunkčių, o vykdant skrydį sraigtasparniu – d punkto reikalavimų.
                                                                     
                                                                  
                                                                        f)
                                                                     
                                                                     
                                                                        Įgulos vadas pradeda skrydį arba jį tęsia, kai planas pakeičiamas skrydžio metu, tik tada, kai įsitikina, kad orlaivyje yra bent suplanuotas naudotinų degalų ir (arba) energijos ir tepalų kiekis, kad būtų galima saugiai užbaigti skrydį.“;
                                                                     
                                                                  
                                                      
                                          
                              
                                    c)
                                 
                                 
                                    SPO.OP.150 dalies b punktas pakeičiamas taip:
                                    
                                                „b)
                                             
                                             
                                                numatyto tūpimo vieta laikoma izoliuotu aerodromu ir:
                                                
                                                            1)
                                                         
                                                         
                                                            numatyto tūpimo aerodrome yra nustatyta artėjimo tūpti pagal prietaisus procedūra ir
                                                         
                                                      
                                                            2)
                                                         
                                                         
                                                            turima naujausia meteorologinė informacija rodo, kad 2 valandas prieš numatytą atvykimo laiką ir 2 valandas po jo arba nuo tikrojo išvykimo laiko iki 2 valandų po numatyto atvykimo laiko, pasirenkant trumpesnįjį laikotarpį, bus šios meteorologinės sąlygos:
                                                            
                                                                        i)
                                                                     
                                                                     
                                                                        debesų padas bent 300 m (1 000 pėdų) viršys pagal artėjimo tūpti pagal prietaisus procedūrą nustatytą mažiausiąją vertę
                                                                     
                                                                  
                                                                        ii)
                                                                     
                                                                     
                                                                        matomumas bus bent 5,5 km arba 4 km viršys pagal procedūrą nustatytą mažiausiąją vertę.“;
                                                                     
                                                                  
                                                      
                                          
                              
                                    d)
                                 
                                 
                                    SPO.OP.155 dalies b punktas pakeičiamas taip:
                                    
                                                „b)
                                             
                                             
                                                Naudojant visų kitų tipų degalus ir (arba) energiją imamasi būtinų atsargumo priemonių, o orlaivyje turi būti pakankamai kvalifikuotų darbuotojų, pasirengusių pačiomis praktiškiausiomis ir skubiausiomis turimomis priemonėmis pradėti evakuaciją iš orlaivio ir jai vadovauti.“;
                                             
                                          
                              
                                    e)
                                 
                                 
                                    įterpiama SPO.OP.157 dalis:
                                    „SPO.OP.157. Degalų papildymas veikiant varikliui (-iams) ir (arba) sukantis keliamiesiems sraigtams. Sraigtasparniai
                                    
                                                a)
                                             
                                             
                                                Degalų pildymas veikiant varikliui (-iams) ir (arba) sukantis keliamiesiems sraigtams atliekamas tik:
                                                
                                                            1)
                                                         
                                                         
                                                            orlaivyje nėra užduočių specialistų, jie neįlaipinami ir neišlaipinami;
                                                         
                                                      
                                                            2)
                                                         
                                                         
                                                            aerodromo arba skrydžių aikštelės naudotojas leidžia vykdyti tokias operacijas;
                                                         
                                                      
                                                            3)
                                                         
                                                         
                                                            laikomasi orlaivio naudojimo vadove (AFM) nustatytų konkrečių procedūrų ir apribojimų;
                                                         
                                                      
                                                            4)
                                                         
                                                         
                                                            pilami JET A arba JET A-1 rūšių degalai; ir
                                                         
                                                      
                                                            5)
                                                         
                                                         
                                                            turint tinkamas gelbėjimo ir gaisro gesinimo (RFF) priemones ar įrangą.
                                                         
                                                      
                                          
                                                b)
                                             
                                             
                                                Vežėjas įvertina riziką, susijusią su degalų papildymu veikiant varikliui (-iams) ir (arba) sukantis keliamiesiems sraigtams.
                                             
                                          
                                                c)
                                             
                                             
                                                Vežėjas nustato tinkamas procedūras, kurių turi laikytis visi susiję darbuotojai, kaip antai įgulos nariai, užduočių specialistai ir antžemines operacijas vykdantys darbuotojai.
                                             
                                          
                                                d)
                                             
                                             
                                                Vežėjas užtikrina, kad jo įgulos nariai, antžemines operacijas vykdantys darbuotojai ir visi procedūrose dalyvaujantys užduočių specialistai būtų tinkamai išmokyti.
                                             
                                          
                                                e)
                                             
                                             
                                                Vežėjas užtikrina, kad sraigtasparnių degalų papildymo veikiant varikliui (-iams) ir (arba) sukantis keliamiesiems sraigtams procedūros būtų nurodytos skrydžių vykdymo vadove.“;
                                             
                                          
                              
                                    f)
                                 
                                 
                                    SPO.OP.190 dalis pakeičiama taip:
                                    „SPO.OP.190. Degalų ir (arba) energijos schema. Degalų ir (arba) energijos apskaitos skrydžio metu politika
                                    
                                                a)
                                             
                                             
                                                Sudėtingų varikliu varomų orlaivių naudotojas nustato procedūras, kuriomis užtikrinama, kad skrydžio metu būtų vykdomas degalų ir (arba) energijos tikrinimas ir apskaita.
                                             
                                          
                                                b)
                                             
                                             
                                                Įgulos vadas stebi orlaivyje liekantį naudotinų degalų ir (arba) energijos kiekį, siekdamas užtikrinti, kad jis būtų apsaugotas ir ne mažesnis kaip kiekis, būtinas norint pasiekti aerodromą ar skrydžių aikštelę, kuriame (kurioje) galima saugiai nutūpti,
                                             
                                          
                                                c)
                                             
                                             
                                                Įgulos vadas praneša skrydžių valdymo tarnybai (ATC) apie minimalią degalų ir (arba) energijos būseną, deklaruodamas „MINIMUM FUEL“, kai jis:
                                                
                                                            1)
                                                         
                                                         
                                                            yra įsipareigojęs tūpti konkrečiame aerodrome ar skrydžių aikštelėje ir
                                                         
                                                      
                                                            2)
                                                         
                                                         
                                                            yra apskaičiavęs, kad bet koks esamo leidimo tūpti tame aerodrome ar skrydžių aikštelėje pakeitimas gali lemti tūpimą su mažesniu degalų ir (arba) energijos kiekiu nei planinė galutinė degalų ir (arba) energijos atsarga.
                                                         
                                                      
                                          
                                                d)
                                             
                                             
                                                Įgulos vadas paskelbia avarinę padėtį, susijusią su degalais ir (arba) energija, transliuodamas „MAYDAY MAYDAY MAYDAY FUEL“, kai apskaičiuotas tupiant artimiausiame aerodrome ar skrydžių aikštelėje, kuriame (kurioje) galima saugiai nutūpti, turimas naudotinų degalų ir (arba) energijos kiekis yra mažesnis nei planinė galutinė degalų ir (arba) energijos atsarga.“;
                                             
                                          
                              
                                    g)
                                 
                                 
                                    SPO.POL.110 dalis pakeičiama taip:
                                    „SPO.POL.110. Masės ir centruotės sistema. Komerciniai skrydžiai lėktuvais bei sraigtasparniais ir nekomerciniai skrydžiai sudėtingais varikliu varomais orlaiviais
                                    
                                                a)
                                             
                                             
                                                Vežėjas nustato masės ir centruotės sistemą, pagal kurią nustatomi šie kiekvieno skrydžio arba skrydžių serijos parametrai:
                                                
                                                            1)
                                                         
                                                         
                                                            orlaivio grynoji naudojimo masė;
                                                         
                                                      
                                                            2)
                                                         
                                                         
                                                            vežamosios krovos masė;
                                                         
                                                      
                                                            3)
                                                         
                                                         
                                                            degalų ir (arba) energijos krovos masė;
                                                         
                                                      
                                                            4)
                                                         
                                                         
                                                            orlaivio krova ir jos paskirstymas;
                                                         
                                                      
                                                            5)
                                                         
                                                         
                                                            kilimo, tūpimo ir nulinė degalų ir (arba) energijos masė ir
                                                         
                                                      
                                                            6)
                                                         
                                                         
                                                            taikomos orlaivio sunkio centro (CG) padėtys.
                                                         
                                                      
                                          
                                                b)
                                             
                                             
                                                Skrydžio įgulai pateikiamos priemonės, kuriomis elektroniniais skaičiavimais galima iš naujo apskaičiuoti ir patikrinti bet kurias masės ir centruotės vertes.
                                             
                                          
                                                c)
                                             
                                             
                                                Vežėjas nustato procedūras, pagal kurias įgulos vadas gali nustatyti degalų ir (arba) energijos krovos masę pagal faktinį tankį, o jei šis nežinomas – pagal skrydžių vykdymo vadove nurodytu metodu apskaičiuotą tankį.“;
                                             
                                          
                              
                                    h)
                                 
                                 
                                    SPO.POL.115 dalies a punkto 6, 7, 8 ir 9 papunkčiai pakeičiami taip:
                                    
                                                „6)
                                             
                                             
                                                degalų masė ir (arba) energijos kiekis kylant ir kelionės degalų masė ir (arba) energijos kiekis;
                                             
                                          
                                                7)
                                             
                                             
                                                suvartojamų medžiagų, išskyrus degalus ir (arba) energiją, masė, jei taikoma;
                                             
                                          
                                                8)
                                             
                                             
                                                krovos sudedamosios dalys;
                                             
                                          
                                                9)
                                             
                                             
                                                kilimo, tūpimo ir nulinė degalų ir (arba) energijos masė;“;
                                             
                                          
                              
                                    i)
                                 
                                 
                                    SPO.IDE.H.146 dalies a punkto 1 papunktis pakeičiamas taip:
                                    
                                                „1)
                                             
                                             
                                                jiems netaikomas SPO.IDE.H.145 dalies a punktas;“.
                                             
                                          
                              
                  
      
      
         
            II PRIEDAS
            Reglamento (ES) Nr. 965/2012 I priede įterpiamas 98b punktas:
            
                        „98b.
                     
                     
                        Psichoaktyviosios medžiagos – alkoholis, opioidai, kanabinoidai, raminamieji (migdomieji) vaistai, hipnotikai, kokainas, kitos smegenų stimuliavimo ir haliucinogeninės medžiagos, lakieji skysčiai, išskyrus kofeiną ir tabaką.“